Tabiat Melatah Boleh ‘Berjangkit’. Ini 7 Perkara Ramai Tak Tahu Tentangnya

“Opocot mak kau terlondeh!”
Amboi, bila dengar orang melatah, mesti ramai yang tersenyum dan ketawa. Lucu betul rasanya. Namun, sedarkah anda bahawa melatah ini merupakan ‘penyakit’ yang tak sepatutnya kita ‘bahan’kan?

Bukan orang tua saja yang melatah, orang muda pun dah ramai yang melatah. Ramai di kalangan kita yang menganggap bahawa melatah adalah tabiat yang biasa dan akibatnya ia selalu diremehkan, bahkan dijadikan bahan lawak.
Sebenarnya, melatah boleh membawa kesan tertentu kepada si pelatah mahupun orang sekelilingnya.

7 Perkara Ramai Tak Tahu Tentang Tabiat Melatah
Di sebalik gelak tawa anda, ini 6 perkara yang ramai tak tahu tentang melatah.

1. Fenomena Unik Di Malaysia & Negara Jiran
Latah dalam Bahasa Inggeris juga disebut sebagai ‘latah’ dan ia merupakan satu fenomena istimewa yang di mana seseorang mengalami situasi terkejut melampau. Uniknya, ia hanya ditemui di Asia Tenggara pada sesetengah bangsa saja dan amnya pada wanita.
Menurut Perunding Neurologi, Hospital Gleneagles Kuala Lumpur, Dr. Ooi Phaik Yee yang bercakap menerusi Berita Harian, tabiat latah tercatat seawal kurun ke-14 yang mana orang yang melatah akan menunjukkan pelbagai reaksi apabila dikejutkan, disentuh secara tiba-tiba atau ditunjukkan benda-benda yang menakutkan seperti ular dan cicak.

2. Ia Dikategorikan Sebagai Masalah Neuropsikiatri
Sehingga kini, punca yang tepat ia berlaku masih tidak diketahui dan ia masih belum dikelaskan secara tepat sama ada ia merupakan masalah kesihatan mental, masalah sistem otak saraf, ataupun sekadar tabiat dalam sesuatu budaya.
Namun pakar mempercayai latah adalah satu kebiasaan yang tiada kaitan dengan penyakit, sebaliknya dipercayai berkait rapat dengan fungsi sistem saraf pusat, psikologi, dan sosial. Oleh sebab itu, ‘latah’ tergolong sebagai salah satu culture-bound syndrome dalam Diagnostic and Statistical Manual of Mental Disorders yang diterbitkan pada tahun 1994.
Foto Kredit: helmo.ir
3. Bagaimana Ia Berlaku
Apabila disergah, sistem saraf pusat, iaitu bahagian tengah otak boleh terganggu lalu menyebabkan mereka terkejut sehingga melatah. Sedikit konflik emosi dan memori turut berlaku dalam tempoh melatah tersebut, seperti yang dijelaskan oleh Prof. Dr. Azhar Zain.
Sebab itulah, individu yang melatah bukan sahaja melakukan aksi di luar kawalan, malah mereka tidak akan mengingati apa yang berlaku sepanjang insiden tersebut.
Jurumekap melatah hingga pengsan akibat terdengar tembakan ini menjadi viral di media sosial. / Foto Kredit: youtube.com
4. Bahaya Melatah & Mengganggu Orang Yang Melatah
Pakar Perunding Psikiatri, Dr Daniel Zainal Abdul Rahman menerusi Inomedik berpendapat bahawa seseorang yang melatah mengalami kecelaruan ‘dissociative’ – di mana apabila seseorang terlampau resah, dia akan rasa bahawa dia terpisah dengan alam sekelilingnya. Dalam keadaan tersebut, mereka tidak sedar akan perbuatan mereka.
Reaksi ini mungkin melucukan, namun ia boleh bersifat mengaibkan, kurang sopan, malah barangkali merbahaya kepada orang sekeliling. Bukan itu saja, seseorang yang melatah mungkin akan terus menurut arahan secara automatik walaupun itu bukan kehendak dirinya. Dalam keadaan bawah sedar, mereka boleh bertindak agresif lalu meletakkan nyawa mereka dan orang sekeliling dalam bahaya.
Lagi satu, kita tak tahu kalau kita menyergah orang yang berumur atau ada penyakit jantung, ia mungkin boleh memudaratkan dan meberi kesan kepada kesihatan mereka.
Foto Kredit: Portal MyHealth
5. Melatah Amat Meletihkan
Walaupun si pekatah menyebut perkataan atau membuat gaya yang lucu, jangan ingat mereka suka diperlakukan sedemikian. Kebanyakan daripada mereka berasa malu dan rendah diri akibat daripada tabiat yang sukar dikawal ini. Ada yang melatah hingga berasa letih dan semput dek kerana diusik berterusan. Maka sedikit sebanyak ia boleh menjejaskan kerja harian seseorang.
Kata Dr. Daniel Zainal Abdul Rahman lagi, selain itu mereka yang tergolong dalam perlakuan ini dianggap mempunyai personaliti yang celaru, resah atau darah gemuruh, cepat terkejut dan lemah semangat (easily hyperstartle response) termasuk apabila melihat berita yang menggerunkan serta mudah mendapat serangan panik (panic attack).
Foto Kredit: everytinything.com
6. Melatah Boleh ‘Berjangkit’
Ada yang kata tabiat ini boleh berjangkit kalau kita selalu mengusik orang melatah. Malah, tak kurang juga yang mengatakan ia diwarisi daripada tabiat ahli keluarga terdekat. Walaupun ada yang bersetuju, namun perkara ini sukar dijelaskan secara saintifik.
Menurut pakar, kemungkinan besar orang yang ‘dijangkiti’ latah ini memang mempunyai kecenderungan untuk melatah namun hanya menunggu masa dan peluang yang sesuai untuk mula melatah.
Sungguhpun begitu, pakar tidak menolak bahawa tabiat melatah boleh ‘berjangkit’ antara ahli keluarga atau seseorang yang rapat kerana ia berkait rapat dengan unsur genetik, psikologi serta faktor persekitaran yang mendorong personaliti tersebut.
Foto Kredit : news.shayan-medicine.com
7. Rawatan & Terapi
Oleh kerana melatah tidak didiagnos sebagai satu penyakit, tiada ubat spesifik yang boleh merawatnya. Namun Dr Hazli berpendapat individu yang melatah perlu menjalani terapi dan kaunseling secara intensif iaitu psikoterapi. Ia melibatkan proses mengenal pasti masalah dalaman yang dihidapi penghidap latah itu.
Selain itu, latah dikatakan boleh dirawat melalui hipnoterapi iaitu dengan mengendalikan fikiran bawah sedar pelatah dengan mengubah tingkah laku refleksnya.
Seperkara lagi yang tak seharusnya dipandang remeh, orang sekeliling turut memainkan peranan penting kerana pelatah boleh menjadi lebih ‘galak’ dan semakin teruk latahnya apabila selalu diusik.
Foto Kredit: shutterstock
Jangan Usik Orang Melatah!
Diharapkan selepas ini masyarakat lebih prihatin dan tidak lagi menjadikan latah sebagai bahan hiburan. Sebaliknya, kita kenalah bagi sokongan dan membantu golongan pelatah ini agar lebih bertenang apabila mengalami kejutan.
Mufti Perlis, Datuk Dr Mohd Asri Zainal Abidin berkata adalah haram kepada seseorang bertindak membuatkan pelatah menjadi latah hingga mengeluarkan kata-kata tidak elok didengari atau bertindak melakukan perkara yang membahayakan.
Jadi, jangan usik orang melatah lagi ya. Tak elok tau!


5 Sebab Orang Perempuan Tak Boleh Hidup Tanpa Coklat

Selain kanak-kanak, coklat memang menjadi kegemaran hampir kesemua perempuan. Ia sering dijadikan hadiah semasa harijadi, ulangtahun, atau memperingati hari-hari istimewa. Kalau nak pujuk pasangan pun, coklat adalah pilihan yang tepat dan selamat.
Berbanding lelaki, secara statistiknya wanita lebih suka makan coklat. Sebenarnya, ada alasan saintifik yang membuatkan coklat begitu sinonim dengan orang perempuan.

5 Alasan Saintifik Kenapa Orang Perempuan Perlukan Coklat Dalam Hidup Mereka
1. Perempuan Cepat Stres
Menurut laporan melalui TIME, wanita lebih stres berbanding lelaki disebabkan pelbagai faktor. Ini mungkin disebabkan oleh fungsi otak wanita yang secara semulajadinya lebih responsif terhadap emosi negatif. Apabila seseorang wanita mengalami atau melihat sesuatu yang menyukarkan atau menyedihkan, bahagian otak mereka lebih terfokus terhadap emosi dan perasaan berbanding otak lelaki yang akan memfokuskan pada fungsi logik.
Kombinasi aroma, tekstur, serta rasa coklat itu terbukti akan dapat memberi kesan psikologi terhadap wanita dengan menstimulasikan rasa ‘seronok’ pada otak. Dopamine yang terhasil dengan setiap gigitan coklat mampu menaikkan kembali ‘mood’ mereka.

Selain dopamine, endorphin juga akan terhasil di mana komponen ini membantu menurunkan kadar stres dan sekaligus membolehkan tubuh kita berfungsi dengan lebih efisyen.

2. Perubahan Hormon & Menstruasi
Kajian menunjukkan rasa teringin memakan coklat ada dikaitkan dengan perubahan hormon wanita yang berlaku terutamanya semasa hampir datang bulan atau ketika hamil. Dalam tempoh ini, tubuh wanita memerlukan lebih Magnesium untuk keperluan harian mereka.
Walaupun bukan sumber Magnesium utama, namun coklat gelap atau dark chocolate yang mengandungi kira-kira 176 mg Magnesium di setiap 100 gram hidangannya. Sedikit sebanyak ia menerangkan mengapa tubuh kita lebih lagi rasa ‘teringin’ memakannya untuk meredakan PMS (Pre-Menstrual Syndrome).
Foto Kredit: babbyy.com
3. Ia Sesuatu Yang ‘Feminin’
Dalam satu pendapat yang lain yang diketengahkan oleh Elite Daily, ada yang mengatakan bahawa sejak turun-temurun, cara pembungkusan coklat dianggap sesuatu yang feminin. Lihat saja iklan-iklan komersial seperti di televisyen atau poster, coklat lebih sering diiklankan oleh para wanita berbanding lelaki.
Tabiat memakan coklat itu juga dianggap sesuatu yang lebih ‘keperempuanan’. Secara tidak langsung, tak ramai lelaki yang mahu mengakui bahawa mereka juga sukakan coklat.
Foto Kredit: thechocolatetruffle.com
4. Coklat Tak Buat Kita Sakit Hati
Coklat memang tak pernah mengecewakan berbanding sesiapa atau apa-apa saja.Ia takkan membebel, mengungkit, melemparkan senyuman sinis, atau membuat sesuatu yang menyakitkan hati kita. Ia menerima kita seadanya. Coklat boleh kelegaan serta-merta kepada seseorang yang memakannya dalam apa jua keadaan.
Pemerhatian mendapati bahawa ramai yang menganggap memakan coklat adalah lebih ‘mengujakan’ berbanding mendengar lagu kegemaran, menang loteri, atau jatuh cinta! Jika difikirkan semula, betul juga kan?
Foto Kredit: thetelegraph.com
5. Ketagihan
Alasan terakhir mengapa perempuan ‘perlukan’ coklat adalah kerana kandungan dalam bahan dalam coklat itu sendiri yang menyebabkan ketagihan.
Dalam satu penelitian, coklat didapati mengandungi bahan kimia yang aktif secara biologi. Kandungan alkaloid yang dimiliki alkohol juga terkandung di dalam coklat. Ia menyebabkan pemakannya berasa ketagih dan sukar membendung rasa ingin memakannya. Jadi, lebih banyak kita memakannya, lebih ketagih kita terhadapnya.
Foto Kredit: gg2.net
Jadi, Adakah Coklat BFF Anda?
Tak dinafikan bahawa coklat mengandungi bahan yang baik untuk tubuh secara fizikal mahupun psikologikal. Wanita terutamanya lebih cenderung memakan coklat kerana mudah dipengaruhi emosi berbanding lelaki. Namun, perlu diingat bahawa coklat komersial banyak dicampur dengan gula dan lemak untuk menjadikannya lebih sedap.
Oleh itu, bersederhanalah dalam pengambilannya dan baca label dengan teliti sebelum memakan apa jua makanan termasuklah coklat. Seeloknya, biasakan diri memakan coklat gelap atau coklat kurang manis untuk kesihatan tubuh yang ideal.


Kenapa Pakaikan Bayi Dengan Baju Berlapis-Lapis Ketika Panas? Inilah Mitos Yang Anda Perlu Tahu

Pernah dengar tak petua orang-orang tua mengenai cara pemakaian bayi? Ada yang suruh kita pakaikan anak dengan pakaian yang lengkap, kadang-kadang sampai berlapis-lapis. Kasihan anak kepanasan, tetapi bila tak ikut pesanan orang tua ni, risau juga. Macam mana ni? Yang mana satu betul?
PERSOALAN MENGENAI PAKAIAN BAYI KETIKA CUACA PANAS…
http://www.huffingtonpost.co.uk/

6 tahun lalu, saya pernah ditanya oleh salah seorang rakan sekerja suami saya yang berbangsa Jepun dengan soalan lebih kurang begini;
“ Mengapa kamu memakaikan anak kamu begini (berbaju panjang lengkap, bersarung tangan dan kaki serta bertopi)?. Adakah alasan tertentu kerana saya melihat ramai orang Malaysia melakukannya”

Saya ingat bagaimana saya teragak-agak untuk menjawab kerana jujurnya..saya pun tak tahu!. Saya cuma mengikut-ikut kebiasaan. Saya melihat bayinya yang lebih kurang usia bayi saya pada ketika itu yang hanya memakai ‘romper’ semata-mata (jenis hingga paras peha segaris dengan tepi lampin).

“ Malaysia panas , bukan? “. Tanyanya lagi bila saya nampak keliru nak menjawab. Tiba-tiba saya terasa seperti ‘orang pelik’. Bungkus anak di tengahari buta!! Oh..Lalu saya mula mencari jawapan.
http://www.goodtoknow.co.uk/
Melalui soalan ‘survey’ saya di page ini pada 24 Julai 2017, peratusan terbesar jawapan ibubapa ‘membungkus’ anak tak kira tempat ialah, ikut cakap orang tua/orang sekeliling dan diikuti oleh takut bayi kembung. Wow, slogan ‘biar mati anak, jangan mati adat’ terus bermain di kepala saya. Berapa jauh ibubapa sanggup pergi dalam menurut kata orang tanpa hujung pangkal walau ianya merisikokan nyawa anak sendiri?. Yang pasti, sikap menurut kata orang membuta tuli ini tidak terhad dalam isu ini sahaja.
BAYI TIDAK BOLEH MELARASKAN SUHU BADAN SENDIRI
Baik, faktanya, bayi kecil tidak boleh melaraskan suhu badannya sendiri. Bayi yang kesejukkan tidak boleh mengigil manakala bayi yang kepanasan tidak boleh menanggalkan bajunya sendiri. Oleh kerana itu, bayi kecil bergantung kepada kesedaran ibubapa dalam hal ini. Semasa didalam kandungan, suhu bayi di selaraskan oleh suhu badan ibu. Ya memang ada sejenis tisu lemak yang dipanggil BAT (brown adipose tissue) dihasilkan dalam rahim sebagai sumber haba. Namun bayi manusia tidak boleh bergantung sepenuhnya kepada BAT ini kerana penggunaannya memerlukan tenaga yang sangat banyak. Jadi bayi masih perlu bergantung pada suhu badan ibu untuk mengelakkannya stress atau terlalu penat.
IBU PENTING UNTUK MELARASKAN SUHU BAYI
sg.theasianparent.com
Itu kata kuncinya! Bayi perlukan ibu untuk melaraskan suhu badannya. Bayi perlukan ibu dalam hal ini ketika dalam kandungan dan bayi masih perlukan bantuan ibu dalam hal ini sejurus dilahirkan. Beberapa kajian (antaranya Coles, 1979; McCall 2010) menyimpulkan pemakaian topi bukan sahaja tidak efektif untuk menghangatkan bayi,malah, ia boleh menyebabkan bayi kecil terlebih panas (overheated) yang boleh menyumbang kepada salah satu punca kematian mengejut (Sudden Infant Death Syndrome, SIDS). Maka tidak hairan Akademi Pediatrik Amerika menyarankan agar ibubapa dan penjaga mengelakkan diri dari terlebih pakaikan bayi, terlebih bungkus bayi atau menutup kawasan muka dan kepala bayi untuk mengelakkan ‘overheated’ ini.
PERLU ATAU TIDAK BAJU YANG BERLAPIS-LAPIS DAN TOPI?
http://www.thebabycarecompany.co.uk/
Jadi bagaimana kita nak kekalkan bayi hangat jika bukan dengan topi atau baju/lapisan kain berlebihan?. Alam ada jawapannya. Malah unit NICU di seluruh dunia juga telah tahu jawapannya. IBU HANGATKAN BAYI. Inilah mengapa ibubapa digalakkan untuk menikmati sebanyak mungkin momen sentuhan kulit-ke–kulit, dakapan atau mengamalkan rutin menggendong (babywearing). Dakapan serta kelakuan kulit-ke-kulit bukan sahaja menyelaraskan suhu badan bayi , malah ibu juga membantu menyelaraskan corak pernafasan , degupan jantung serta paras gula dalam darah bayi. Kesemua ‘kesan’ magik yang boleh didapatkan melalui sentuhan kulit ke kulit diantara ibu/ayah dan anak ini telah lama diadaptasi dalam rawatan ‘kangaroo care’ (bayi diletakkan didada ibu/ayah sekerap dan selama mungkin) yang berkesan buat bayi pra-matang (juga bayi cukup bulan) untuk segera ‘pulih’ , stabil dan mendapat peningkatan berat yang memberangsangkan.
http://hdwallpapersrocks.com/
Mendakap atau kulit-ke-kulit ini lebih jauh dari sekadar perbuatan fizikal. Bau semulajadi bayi yang paling kuat didapatkan dari kepala , ubun-ubun dan rambutnya adalah pencetus kepada rembesan hormon Oxytoxin atau hormon kasih sayang dalam diri ibu yang juga membantu dalam proses pengecutan rahim, pengeluaran tali pusat serta rembesan susu. Jadi, usah biar topi jadi penghalang. Usap dan ciumlah kepala bayi anda sekerap mungkin.
PANDUAN TENTANG PAKAIAN BAYI IKUT CUACA
Panduan mudahnya:
1. Jika bayi berada dalam suhu bilik, dia hanya perlukan selapis saja lagi kain tambahan dari orang dewasa. Misalnya, selimut atau kain bedung sebagai tambahan dari sepasang baju yang dipakainya. Tak perlu topi, tak perlu sarung kaki dan sarung tangan kecuali jika kukunya panjang.
2. Jika bayi berada di dalam bilik atau keadaan yang sejuk dan berhawa dingin, ya, topi dan sarung kaki diperlukan walau berselimut atau berbedung misalnya.
http://kradles2kidz.com/
3. Jika bayi berada di luar rumah yang panas atau memang duduk di rumah yang panas dan bahang, sepasang bajunya sudah memadai. Malah, rakan-rakan konsultan saya dari negara bercuaca panas pernah memberitahu bagaimana adalah biasa untuk mereka membedung bayi yang hanya memakai lampin didalamnya. Ikutlah keadaan dan tak perlu terikat dengan ‘standard’ set lengkap pakaian bayi yang sekian lama tertanam dalam iklan hamper barangan bayi.
MITOS ‘MEMBUNGKUS BAYI’…
Bagi ibubapa yang merasa perlu membungkus bayi setiap masa kerana takut bayi kembung, ketahuilah pendapat ini hanya merepek. Bayi bukan makhluk berspora atau penuh liang yang memerangkap angin. Sumber terbesar angin dalam badan bayi adalah dari proses pencernaan makanan/susu yang berlaku dalam badan bayi, bukan dari sumber angin luar. Maka, ia adalah sesuatu yang bukan dalam kawalan ibubapa. Ini kerana ibubapa tak mengawal proses pencernaan bayi. Maksudnya, sebahagian bayi memang semulajadi ‘banyak angin’ berbanding bayi lain kerana fisiologinya dia memang begitu. Cuma faktanya, bayi-bayi yang memang ada isu perut : mudah kembung, alahan atau sensitif pada makanan tertentu adalah sangat sedikit. Dalam erti kata lain, bukan senang-senang bayi nak kena kembung.
www.thebump.com
Sekurang-kurangnya, 85% bayi yang kuat menangis termasuk bayi sawan tangis adalah atas faktor mereka ini bayi yang lemah adaptasinya pada dunia baru ini, sangat sensitif sistemnya terhadap rangsangan sekeliling walau sedikit dan kurang efektif pula sistem pelarasan nyah-stressnya. Itu faktornya. Bukan kembung. Bayangkan bayi yang memang sudah sensitif ini menderita kepanasan pula dalam masa yang sama setiap masa?
Sumber: Baby Language


90 Peratus Rumah Tangga Berakhir Dengan Pergaduhan & Penceraian Kerana Tidak Solat

Isu penceraian merupakan perkara yang paling digeruni oleh ramai pasangan yang sudah berkahwin. Tambah pula dengan berita-berita panas yang membabitkan selebriti menyebabkan ramai yang tertanya kenapa pasangan bercerai?
Menjadi perbualan di laman media sosial apabila salah satu punca ramai pasangan bercerai bukan hanya kerana masalah komunikasi tetapi kerana TIDAK SOLAT! Sudah pasti solat itu menjadi tiang kepada agama Islam, perkongsian dari Ustazah Asma Harun ini diharapkan dapat membuka mata banyak pasangan Muslim supaya lebih menjaga hubungan dengan Allah SWT.

Baca juga: Alamak! Baru Nak Solat, Tapi Baju Ada Kesan Air Mani Pagi Tadi, Ini Yang Anda Kena Buat!
KENAPA PASANGAN BERCERAI? 90 PERATUS ADALAH KERANA TIDAK SOLAT

Hubungan intim bukan merupakan masalah atau punca utama kepada perpecahan dan perceraian rumah tangga di negara ini. Mantan Perunding Cara Keluarga yang juga pendakwah, Ustazah Asma’ Harun berkata, 90 peratus rumah tangga yang berakhir dengan perceraian atau menghadapi pergaduhan berpanjangan adalah disebabkan mereka mengabaikan solat.

Menurutnya, meskipun pasangan mengadukan isu lain seperti orang ketiga, kewangan, hubungan intim dan lain-lain, namun begitu tidak mendirikan solat adalah punca yang menyebabkan masalah tersebut berlaku.
“Semua ini ada kajian ilmiah berdasarkan analisis setiap kes, fokus kepada punca masalah melibatkan ribuan kes dalam tempoh saya bertugas.
“Masalah hubungan intim ada kalanya menjadi sebab utama, tapi kebanyakannya adalah kesan akibat bila syariat Islam diabaikan,” katanya.
Untuk memudahkan pemahaman orang ramai, Ustzah Asma juga memberi contoh mudah seperti jika seorang suami yang tidak solat pasti cenderung mengabaikan tanggungjawab asas sebagai suami dan mempunyai sikap yang tidak menyenangkan. Kalau dah solat pun culas, bagaimana dengan tanggungjawab lain bukan?
Bukan itu sahaja, paling utama dalam institusi rumah tangga tersebut adalah hilang keberkatan dalam hubungan dan terhalang rahmat ALLAH, maka hubungan intim yang sepatutnya sebagai ibadah yang indah boleh bertukar menjadi musibah.
“Begitu juga dengan seorang isteri yang tidak solat, jika kewajipan paling utama sebagai Muslim diabaikan dan tidak rasa berdosa, maka apa sangat nak rasa berdosa bila menolak ajakan suami tanpa sebab kukuh, walaupun amaran yang sangat berat,” katanya.
7 SARANAN MEMBANTU PASANGAN YANG MENGALAMI MASALAH INTIM

1.Tidak mencampurkan antara lelaki dan wanita di dalam kumpulan media sosial atau bersemuka.
2.Pasangan disarankan menggunakan ayat yang tidak menyebabkan kecenderungan untuk membayang dengan jelas hingga boleh naikkan syahwat.
3.Suami isteri tidak boleh mendedahkan aib pasangan masing-masing walaupun sudah tidak sebumbung.
4. Tidak menyarankan sesuatu perbuatan yang melanggar syariat Islam atau melampaui batasam norma apabila pasangan disuruh melakukan sesuatu di luar kesanggupan.
5.Kalau menggunakan konsultansi, pastikan diurus dengan penuh tatatertib kerahsiaan tinggi dan tatacara yang bermaruah.
6.Tak perlu cerita dengan teliti tentang hubungan intim antara pasangan kepada orang lain.
7.Gunakan khidmat kaunselor.
*Beliau berkata, meskipun mendapatkan khidmat perantara seperti perunding, penasihat, kaunselor atau pegawai agama, namun yang paling utama adalah memelihara hubungan dengan ALLAH.
Sumber: Twitter @Amrlamnnn


Kenapa Patut Biarkan Isteri Tertidur Dalam Kereta Masa Suami Drive

“Awak ni asal masuk kereta je tidur, tak membantu orang memandu langsung”
Apabila berada dalam perjalanan yang dekat atau jauh, kadangkala suami akan membebel kerana si isteri pasti akan tertidur sebaik sahaja kereta bergerak. Tahukah anda si suami semua bahawa inilah masanya untuk si isteri berehat? Jom kita baca nasihat yang diberikan oleh si suami ini kepada kita semua.

Kenapa Patut Biarkan Isteri Tertidur Dalam Kereta?

Mulanya nampak isteri tertidur saya akan tersenyum sorang-sorang sebab geli hati asal naik kereta mesti tidur.. tapi lama kelamaan jadi kesian. Kesian kerana saya tahu dia sedang KEPENATAN !

Sebab itu kalau saya nampak isteri tidur saya tak akan kacau dia, saya akan pandu kereta se-slow yang boleh supaya dia tak terkejut. Biarlah kereta belakang nak hon ke beam lampu ke saya tak kisah. Jika itu caranya untuk kembalikan tenaga isteri maka itu lah yang akan saya buat, walaupun terpaksa tahan malu dan tahan di maki pemandu lain. Bukan nak manjakan tapi saya tak mahu berkira tidur dengan isteri..

Saya tahu dia bukan suka suka tidur dalam kereta, bukan tak mahu teman kita memandu. Sebenarnya mata mereka yang tertutup sendiri bukan suka suka tutup. Ini kerana dalam kereta adalah waktu yang paling tenang dan relax bagi kaum ibu.. seperti berada di pulau..
Sebab apa saya kata begitu?
Sebab bila berada di dalam kereta mereka tak nampak timbunan baju yang belum di lipat, baju kotor dalam bakul, mainan yang berselerak dan sinki yang penuh pinggan mangkuk.

Di rumah sukar untuk mereka berehat kerana setiap kali nak lelapkan mata teringat kerja rumah, baru nak terlena anak pula menangis. Selagi berada di rumah minda mereka stuck dekat mode bekerja. Hanya di dalam kereta sahaja ‘Mind Of State’ mereka boleh tukar ke mode berehat. Barulah minda dan badan mereka boleh rehat dan recharge. Sebab itu ada masa isteri akan ajak kita keluar jalan-jalan sebab nak berehat dalam kereta.
Saya seru para suami di luar sana, jangan lah kita sindir isteri yang mudah tertidur dalam kereta, biarkan dan sokong mereka tidur kerana itu sahaja masa rehat yang mereka ada. Sampai di rumah nanti mereka dah tiada masa rehat. Bila terlalu penat minda mereka boleh ‘Lost’ dan melepaskan kepenatan kepada anak-anak, suami dan masakan. Mula lah anak selalu kena tengking, suami kena bebel hal kecil je dan masakan jadi tawar kerana deria rasa dah terganggu.

Apa lah sangat lelap 5 minit dalam kereta jika boleh kembalikan tenaga untuk 5 jam. Tuan tuan, kalau nampak isteri sedang tak keruan dan bad mood sepanjang hari itu adalah tanda mereka sedang kepenatan. Bawa lah mereka jalan-jalan naik kereta supaya mereka boleh kembali bertenaga dan masak lebih sedap..
Tahu betapa sukarnya ada minda seorang wanita, lelaki kalau nampak baju bertimbum masih boleh baring lagi tapi isteri sesak mata nampak baju tak lipat tu.
P/s : Isteri pasti tahu apa yang berlaku pada diri tapi selalunya tak pandai nak luahkan pada pasangan, share je post ini agar mereka faham atau tag nama pasangan nanti pandailah mereka baca.
Sumber : Mohd Fhais


Kenapa Penang Jadi Spot Kegemaran Bercuti Rakyat Malaysia? Vivo Ada Jawapannya…

Cuti nanti pergi melancong dengan keluarga tak? ✈ Biasanya kalau pergi melancong ni tak terlepaslah smartphone daripada tangan. Lagi-lagi kalau nampak pemandangan yang cantik, mesti nak ambil gambar. Sebab nak simpan jadikan kenangan.

Tapi tak tahu nak bercuti ke mana. Yang belum sampai Penang tu elok jejakkan kaki anda ke sana tahun ni. Kalau nak tahu, Penang dah jadi antara tempat paling menarik untuk bercuti pada tahun 2017 tau. Sampai jadi tarikan pelancong dari luar!
Menarik Tentang Penang Yang Anda Perlu Tahu

Ingat tak sejarah Georgetown, ibu kota Penang? Selain jadi kubu penjajah British, ia juga campuran pengaruh Melayu, Cina dan India. Kepentingan sebagai pelabuhan buat Penang jadi kawasan pelbagai budaya dan agama dari kawasan Asia Tenggara. ?

Pelbagai reka bentuk dan seni bina bangunan ada di Pulau Pinang. Bermula daripada rumah agam kolonial Inggeris dan masjid Islam sehingga ke kuil Cina dan rumah kedai desa. Patutlah ramai yang datang bercuti di Penang. Banyak koleksi bangunan bersejarah kat situ. ?

Kalau di Malaysia, Penang dah jadi tempat wajib untuk pergi bercuti. Ia juga dikenali sebagai Pearl Of The Orient. Kenapa dapat gelaran tu? ? Mestilah sebab kepelbagaian makanan di situ. Penang juga diakui sebagai salah satu street food terbaik di Asia. Fuh! Tiba-tiba lapar.

Tak sah la kalau ke Penang tapi tak singgah Penang Street Art. Untuk pengetahuan anda, pelukis yang tukar dinding bangunan Georgetown kepada hasil seni ni ialah pelukis Lithuania bernama Ernest Zacharevic, pelukis pekak dan bisu Loius Gan dan kumpulan pelukis 101LostKittens. Memang cantik!

Unik betul mural di Penang ni. Sebabnya imej di sini menggambarkan kisah hidup seharian masyarakat. Guna orang tempatan sebagai model. Ada yang dibuat dengan penuh humor, ada yang penuh nostalgik, jadi gambar percutian anda pasti tak membosankan. ?

Mural paling popular dan diminati ramai ialah Children on Bicycle dan Boy on Motorcycle. Sebenarnya banyak street art kat Penang ni. Pelancong pun ramai. ? Lebih mudah kalau anda Google dulu contoh gaya di street art. Baru nampak kreatif dan menarik! Tak gitu?
Cuti Lebih Enjoy Kali Ni Dengan Vivo V7

Nak gambar lagi cantik, baik pakai Vivo V7 series. Paparan skrin penuh dalam 1440 x 720, sesuai sangat untuk tangkap gambar. Vivo V7 series juga dipasangkan RAM 4GB dan 32GB atau 64GB expandable storage. ? Boleh simpan gambar banyak mana pun. Baterinya juga tahan lama sebab dilengkapi dengan bateri 3000mAh.

Gambar selfie lebih cantik dengan Vivo V7 series, sesuai dengan gelarannya selfie-centric smartphone di pasaran. Portrait Mode dalam Vivo V7 series ini pisahkan subjek dari background cukup baik. Cantik pun boleh adjust dengan mudah. Face Access juga sangat kemas. ? Dengan kamera selfie Vivo V7 series, pasti anda nak berselfie sahaja di mana-mana.

Kamera belakang 16MP pada Vivo V7 series juga tak kurang hebatnya. Prestasi autofokusnya sangat bagus. Selain itu, ada Live Photo dalam Vivo V7 series yang membolehkan anda rakam video pendek sama seperti Live Photo dalam Apple. Ditambah dengan pelbagai pilihan filter, anda boleh share gambar terkini semasa melancong. Bestnya!
Tangkap Keindahan Malaysia Dengan #SeeMalaysiawithvivo

Dalam mempromosikan Malaysia sebagai destinasi pelancongan utama sempena prestasi kamera Vivo V7 series, Vivo Malaysia akan buat contest gambar secara online dengan #SeeMalaysiawithvivo. Ia dah pun bermula 1 Januari 2018. Kaki travel dan fotografi dialu-alukan untuk upload gambar keindahan Malaysia dengan kamera Vivo dalam contest ini.

Anda patut join contest ini sebab hadiah utama sangat lumayan. Berpeluang memenangi hadiah wang tunai sebanyak RM5000, smartphone Vivo V7 dan power bank Vivo. Gempak betul. Gambar terbaik akan dipilih oleh Vivo Malaysia. Contest akan ditutup pada 31 Januari 2018. Sempat lagi nak join ni. ?

Mesti korang tak sabar nak share gambar yang korang ambil semasa bercuti bukan? Lepas tu update kat laman sosial. Tapi mestilah nak upload gambar yang gempak habis. Vivo V7 series memang pilihan tepat untuk anda bawa bersama sewaktu travel. Silap-silap jadi teman setia ke mana-mana! ?

Alang-alang pergi bercuti dengan Vivo V7 series tu, anda boleh join contest #SeeMalaysiawithvivo sekali. Hadiah pun lumayan. Ingat ya tarikh tutup pada 31 Januari 2018. Klik sini untuk info lebih lanjut tentang contest tersebut. Anda juga boleh like dan follow Facebook vivoMalaysia untuk tahu perkembangan terkini mereka. Jom pergi jalan-jalan! ??


Kenapa Penutup Botol Air Mineral Ada Warna Hijau, Putih & Biru? Ini Sebabnya…

“Pelik je rasa air ni.. yang botol lagi satu lagi sedap..”
Sebagai seorang yang suka minum air mineral, jika ada sedikit rasa pelik pada air mineral anda pasti dapat dirasa. Pasti ramai tak tahu perbezaan rasa dan proses air mineral berdasarkan warna penutup botol. Sebenarnya, berlainan warna penutup botol mineral tersebut bermaksud dari mana air tersebut diperoleh. Nak tahu dari mana air mineral ini datang berdasarkan warna penutupnya?

PERBEZAAN PENUTUP BOTOL AIR MINERAL

Penutup Botol Warna Putih

Ia merupakan air paip yang ditadah kemudian menjalani proses penyulingan serta ditambah bahan kimia. keaslian air semulajadi itu dah takde. Sebab tu air penutup putih hanya dilabelkan sebagai air minuman atau drinking water. Harga lebih murah dari yang kaler biru atau hijau.

Penutup Botol Warna Biru

Diperolehi dari sumber air bawah tanah dan dipam naik untuk menjalani proses penyulingan sebelom dibotolkan. Haa baru boleh dilabelkan sebagai air mineral yang original gitu. Harga pon tak mahal sangat. Sedang-sedang je.
Penutup Botol Warna Hijau

Yang penutup hijau tu air mineral semulajadi. Air ni diambil khas dari dalam tanah di kawasan tertentu yang diperakui mempunyai kandungan mineral yang sangat tinggi. Kira gred A+ lah senang citer. Harga dia pon paling mahal antara ketiga-tiga ni.
KENAPA AIR MINERAL EVIAN MAHAL?

Air mineral Evian datang daripada air mineral tulen daripada pergunungan di Perancis serta diimport terus daripada Perancis. Tidak dinafikan rasa air evian juga sedikit berbeza berbanding dengan air mineral yang biasa. Sesetengah yang berpendapat rasa air mineral evian lebih kurang macam rasa air zam-zam sedikit masin dan payau.
AIR ADA ZAT GALIAN

Semua air ada zat galian kecuali air suling dan air RO serta air hujan kalau udara tidak tercemar. Tapi, doktor tidak galakkan air RO (reverse osmosis). Air R.O kebiasaannya penutup botol berwarna putih. Air mineral penutup botol berwarna biru dan yang hijau tu air mineral beralkali. Sekarang dah faham kenapa penutup botol air mineral tu ada lain-lain warna kan?
*Semoga bermanfaat!
Sumber: Norasiyah Hasan


[VIDEO] 10 Sebab Peperiksaan Tahap Satu Dimansuhkan – Dr Maszlee

Seperti yang kita tahu, mulai tahun 2019 ini, Peperiksaan Tahap Satu telahpun dimansuhkan dan ditukarkan kepada sistem Pentaksiran Bilik Darjah yang terdiri daripada permainan, projek mudah, main peranan, bercerita dan kuiz kepada pelajar.
Mungkin ada ibu bapa yang masih terkejut dan kurang yakin dengan sistem yang baru diwujudkan ini. Tak kurang juga yang masih tertanya-tanya dan bingung terhadap pelaksanaannya.

Dalam sebuah video berdurasi 1 minit 05 saat ini, Dr Maszlee, Menteri Pendidikan Malaysia telahpun merumuskan 10 Sebab Mengapa Peperiksaan Tahap Satu Dimansuhkan, iaitu:

Tiada lagi penilaian seragam untuk lebih fokus kepada kepelbagaian potensi murid
Guru boleh memberikan tumpuan penuh kepada tugas mendidik
Murid bebas dari tekanan di awal usia persekolahan
Guru dapat menyemai nilai-nilai murni dalam diri murid dengan prinsip “Values are caught and taught”
Dapat membentuk karakter murid dengan kaedah learning-centered
Dapat membina dan memperkukuh kemahiran 4M iaitu membaca, menulis, mengira dan menaakul
Dapat melaksanakan Pentaksiran Bilik Darjah PBD yang terdiri daripada permainan, projek mudah, main peranan, bercerita dan kuiz
Dapat mempertingkatkan bakat, minat, kemahiran dan sahsiah murid
Guru diberi ruang untuk merancang aktiviti PBD
Objektif pembelajaran berdasarkan standard yang ditentukan oleh guru mengikut keadaan dan keperluan murid

Pelbagai Reaksi Diterima
Pengumuman itu mendapat maklum balas positif daripada ibu bapa yang bersetuju bahawa pemansuhan peperiksaan itu secara tidak langsung mengubah struktur pendidikan menjadi lebih baik kerana tidak membebankan pelajar.

Ramai yang berpendapat bahawa penilaian anak-anak bukan titik di mana ia membangunkan dasar pembangunan pendidikan sebaliknya satu ujian pemahaman berkenaan teori yang dipelajari. Modul pendidikan di negara seperti Jepun dan Finland sering disebut sebagai sistem yang patut dicontohi kerana menekankan pembangunan sahsiah seperti disiplin dan nilai.

Namun, ada juga yang sangsi kerana mempercayai sistem ujian adalah lebih adil dan penting untuk melihat pencapaian murid sepanjang tahun berkenaan.
“Ia sekali gus dapat membantu membentuk karakter pelajar dengan kaedah ‘learning-centered’ disamping membina dan memperkukuhkan kemahiran 4M iaitu membaca, menulis, mengira serta menaakul” menurut beliau menerusi video di bawah ini.

Video ini menerangkan 10 Sebab kenapa Peperiksaan Tahap 1 Dimansuhkan. Selari dengan pendekatan pendidikan ke arah "learning centered", bukan lagi "exam oriented". #pendidikanuntuksemua#malaysiamembaca
Posted by Dr Maszlee Malik on Saturday, 5 January 2019

Video ini menerangkan 10 Sebab kenapa Peperiksaan Tahap 1 Dimansuhkan. Selari dengan pendekatan pendidikan ke arah “learning centered”, bukan lagi “exam oriented”. – Dr Maszlee Malik, 6 Januari 2019
Apa Pendapat Anda?
Sebagai ibu bapa, dah tentu ramai yang prihatin dan mengharapkan pembaharuan ini dapat memberi impak positif terhadap perkembangan pelajaran mereka di sekolah.
Namun realitinya, bukan mudah nak memperkenalkan sistem baharu dalam sistem yang telah diguna pakai sejak sekian lama. Yang pasti, banyak perkara yang perlu diberi perhatian. Semoga semua yang dirancang ini berjalan lancar dan memanfaatkan masa depan anak-anak kita.
Jadi, apa kata anda?


Kenapa Perlu Elak Tetamu Datang Melawat Ketika Berpantang? Ini Anda Perlu Tahu!

Situasi yang selalu berlaku apabila seseorang melahirkan anak ialah, pasti akan rakan taulan atau saudara mara datang melawat bukan? Perasaan ingin tahu tentang rupa bayi dan keadaan bayi tersebut membuatkan kita kadang-kadang leka dengan kondisi tubuh badan sendiri.
Seringkali kita mendengar bahawa untuk melawat bayi baru lahir, ada masanya yang sesuai, ada masanya yang tidak sesuai. Pastikan kesihatan diri berada dalam keadaan yang baik dahulu sebelum melawat bayi adalah sangat penting kerana bayi mudah terdedah dengan jangkitan pernyakit. Oleh itu, jom baca perkongsian pengalaman di laman Facebook Info Ibu Hamil mengenai pengalaman ibu ini, di mana anaknya terkena jangkitan penyakit dari orang yang datang melawat. Penting ni!

http://prettymomguide.com/
NASIHAT UNTUK PARA IBU
Hai ibu-ibu..disini sy nak share 1 benda yg harus kite ambil berat. Sy baru melahirkan baby girl pd penghujung bln 12 2016. Syukur sgt2 dikurniakan anak..mase sy berpantang mmg ramai sgt saudara-mara dan kwn-kwn sy dtg melawat baby. Iye la kan mereka excited nk jmp baby tak kan kite nk halang kan. Tp sy perasan seorang saudara sy xberapa sihat dtg melawat.mase tue sy xkisah sgt la sbb xpenah pk ape2. Sampai la mase baby sy umur dlm 20 hari, tibe2 anak sy badan die panas. Sy igt panas biasa, smpi ke malam panas die xsurut. Sy check gune termometer, nasib baiklah mmg ade stanby kt rumah. Check2 suhu die 39 celcius haaa…melompat sy jerit pggl suami ckp anak demam suhu tggi. Terus kami decided g hospital.

jennygrimm.com

Mula2 sy pk dtg mmgkn doc akan bg ubat then boleh balik suruh monitor dr rumah suhu anak. Sampai dihospital doc check ckp mmg suhu baby tggi. Terus kene admit tanpa ambil darah. Doc ckp baby kene admit sbb masih baby lg bru lahir.jrg baby baru lahir demam. Doc admit supaya nak tahu ape punca baby demam alahai.. dah lah dlm tempoh sy berpantang baby kene admit.
Redha je la demi kesihatan baby. Hari pertama nurse amek darah anak sy dan masukkan tiub untuk on antibiotik, baby kene xray dan mcm2 lg mereka buat untuk tau punca baby demam. Kesian tgk baby kene amek hari2 keputusan, doc ckp anak sy kene jangkitan kuman diparu2 dan ade sejenis kuman lg yg mereka kene selidik lg. Terduduk sy dgr biler doc ckp mcm tue,bayangkan baby masih kecil mcm2 die kene hadapi. Mcm2 doc explain dan soal siasat sy mcm polis.
http://www.youngparents.com.sg/
Doc ckp virus yg anak sy dpt berpunca dr org lain. Doc tny ade tak org yg tidak sihat dtg melawat, terus sy teringat saudara sy tue yg dtg melawat die tak sihat..ya allah..dugaan ape nie. Sepanjang tempoh sy jage anak dihospital mcm2 dorg bt baby mcm uji kaji. Tp sy redha xpenah merungut kt nurse atau doc.
Sy tau itu tugas mereka utk memastikan anak sy sihat. Dua minggu sy berkampung dihospital smpi demam dan anak sy sembuh sepnuhnya. Alhamdulillah anak sy sihat dlm tempuh 2 minggu. Tp masih kene follow up setiap mggu utk memastikan anak sy xde komplikasi yg lain. Disini sy nak tekankan atau bg tau kt awak2 semua atau ibu2 semua..kalau boleh elakkan terima tetamu mase berpantang. Iye..sy phm tak boleh nak elak. Tak kan nak halau atau halang mereka dr melawat. Tp sy nk ckp kalau rase awak tak sihat tue tolonglah tolong sgt2 jgn dtg melawat baby yg baru lahir atau cium2 baby. Awak tahu tak yg menanggung siksa azab sakit tue baby yg baru lahir yg baru nak kenal dunia.jgn disebabkan awak baby yg kena tanggung. Jgn penting diri sndri dan jgn terlalu excited utk berjumpa baby baru lahir.
Sumber Facebook : Info Ibu Hamil


Tolong Jangan Muntah Minum Air Gula Masa Mengandung. Ini 4 Risiko Kalau Tak Buat Betul-betul

“Eeeiii loyanya nak minum air gula kejap lagi. Tak boleh ke ‘skip’ prosedur ni. Lagipun sebelum-sebelum ni pregnant semua ok je.”
Bagi sesetengah ibu mengandung, prosedur ujian minum air gula atau MGTT adalah antara yang paling ‘digeruni’. Aduhai, rasa tak larat nak menghadap air gula yang tersangatlah manis. Ada yang minum separuh jalan dan separuhnya dibuang, ada pula yang termuntah tapi mengelat tak beritahu nurse sebab takut kena ulang semula ujian air gula ni.

Semua taktik seperti ini akan mempengaruhi keputusan yang bakal didapati daripada ujian darah anda nanti. Jadi, setiap ibu mengandung kenalah minumlah sampai habis dengan kuantiti yang ditetapkan.
Mari fahamkan kenapa ujian air gula itu sangat penting bagi ibu mengandung.

4 Kepentingan Ujian Air Gula Ketika Hamil (MGTT)
MGTT (modified glucose tolerance test) ialah ujian untuk mengenal pasti kadar gula atau glukosa dalam tubuh.

Kencing manis (diabetes) terjadi apabila badan kita tidak dapat memproses gula berlebihan. Dalam keadaan normal gula akan dicerna menjadi glukosa. Sebaliknya, apabila tubuh tidak dapat menampung kehadiran gula ini, anda mungkin tergolong antara 14% wanita yang menghidap diabetes gestasi.
1. Mengesan Diabetes Sejak Awal
Tujuan air gula perlu diminum sebab sebenarnya nak uji kemampuan insulin dalam tubuh, nak tengok sama ada ia boleh berfungsi ataupun tidak. Jika insulin berfungsi dengan baik, selepas 2 jam minum air gula paras gula dalam darah masih akan normal, sebaliknya jika insulin bermasalah, paras gula akan naik selepas minum air gula dan anda mungkin mempunyai kencing manis ketika hamil (diabetes gestasi).
Biasanya diabetes gestasi boleh dikawal melalui diet dan pengambilan makanan yang disarankan oleh doktor. Dalam kira-kira 10-20% kes, ibu mengandung terpaksa menyuntik diri mereka dengan insulin untuk mengawal paras gula daripada naik secara mendadak hingga membahayakan kandungan.
Jika diabetes dapat dikesan seawal mungkin, cara kawalan yang optimum dapat dilakukan bagi melancarkan lagi proses kehamilan.
Foto Kredit: expertbeacon.com
2. Mengelakkan Komplikasi Semasa Kehamilan
Ibu perlu memastikan paras glukosa di dalam darah terkawal kerana ia boleh memberi kesan secara langsung kepada kehamilan.
Menurut Dr Izzat menerusi The Malaysian Medical Gazette, seandainya paras gula dalam darah ibu kekal tinggi hingga tidak terkawal, bayi akan menghasilkan lebih banyak insulin sebagai respon terhadap paras gula tersebut. Akibatnya, bayi dalam kandungan akan membesar secara berlebihan di dalam rahim.
Risiko kematian bayi di dalam rahim (in utero death) secara mengejut juga meningkat jika paras gula di dalam darah tidak dikawal.

3. Menghindari Komplikasi Semasa Kelahiran
Risiko bayi besar boleh menjadi salah satu punca ibu tidak dapat melahirkan bayi secara normal dan diminta untuk bersalin lebih awal daripada tarikh dijangka bersalin (induction). Kelahiran bayi juga mungkin memerlukan pembedahan Caesar jika berlakunya kegagalan proses induksi.
Dalam sesetengah kes di mana ibu boleh bersalin normal, saiz bayi yang terlalu besar, mendedahkan bayi kepada risiko bahu bayi tersangkut ketika kelahiran. Saiz bayi yang tidak dipantau sejak awal turut membimbangkan kerana ia boleh menjadi faktor kecacatan saraf.
Foto Kredit: metro.co.uk
4. Risiko Selepas Kelahiran Bayi
Bayi yang menghasilkan lebihan hormon insulin semasa dalam kandungan akan mengalami paras gula rendah pula selepas kelahiran. Disebabkan masalah ini, mereka perlu dimasukkan dalam wad rawatan rapi bayi (NICU) untuk pemerhatian oleh pakar paediatrik.
Bayi yang dilahirkan oleh ibu yang mempunyai kencing manis juga mempunyai risiko menghidap kencing manis dan masalah kegemukan bila ianya meningkat dewasa kelak.
Foto Kredit: shutterstock.com
Siapa Yang Kena Minum Air Gula?
Hampir semua wanita perlu minum air gula semasa mengandung pada awal peringkat kandungan. Jika tergolong dalam kategori berisiko, ia akan diulang pada usia kandungan sekitar 24 hingga 28 minggu.
Antara faktor risikonya adalah:

 Umur > 35 tahun
 BMI > 27kg/m2 atau berat lebih 80kg
 Sejarah keluarga ada Diabetes
 Sejarah Gestational Diabetes (GDM) pada kandungan terdahulu.
 Sejarah keguguran 2-3 kali berturut-turut
 Sejarah kelahiran IUD/Stillbirth/Congenital malformation
 Kenaikan berat badan berlebihan
 Kencing kotor / keputihan berulang kali
 Air ketuban yang berlebihan
 Sejarah melahirkan bayi besar, > 4kg.

Foto kredit: homeremediesforthrushinadults.com
Jangan Risau, Ia Tak Menyebabkan Kencing Manis
Ada yang menganggap proses minum air gula ini sebagai satu yang remeh. Malah, ada pula sebahagian lagi mendakwa ia boleh menjadi punca penyakit diabetes itu sendiri. Penting untuk anda faham bahawa ujian MGTT ini sama sekali tidak akan menyebabkan anda mendapat kencing manis. Sebaliknya, ia adalah penting bagi menguji sama ada badan anda mampu memproses gula dengan baik.
Sekiranya ada yang cuba mengelat, ingatlah bahawa tindakan ini hanya akan meletakkan diri dan bayi anda kepada 4 risiko di atas. Ada beberapa tips yang boleh anda lakukan untuk memastikan anda dapat meminum air gula dengan cepat tanpa termuntah. Cuba set minda untuk meminumnya dengan cepat tanpa berfikir banyak. Tutup hidung kalau terasa loya dengan baunya. Kalau terasa nak muntah, berhenti sekejap dan tarik nafas. Kemudian minum semula tanpa berlengah. Dengan cara ini, air gula dapat dihabiskan dengan mudah dan cepat.
Jadi, jangan ‘mengelat’ ya!


Cara Atasi Masalah Perut Kembung Orang Dewasa Ikut Petua Orang Arab, Menjadi!

Bila perut selalu kembung, memang akan rasa tidak selesa dan selera makan pun berkurangan. Sudah pelbagai cara digunakan bagi menghilangkan rasa kembung perut tetapi masih sama. Sampai keras perut dibuatnya!
Namun, ada satu perkongsian di laman Facebook tentang cara atasi masalah perut kembung untuk orang dewasa ikut petua orang arab iaitu menggunakan serbuk jintan. Memang menjadi petua yang digunakan ini, jom cuba!

Baca juga: Cara Simpan Buah Limau Kasturi, Boleh Tahan Berbulan-Bulan!
CARA ATASI MASALAH PERUT KEMBUNG UNTUK ORANG DEWASA GUNA SERBUK JINTAN
Petua perut kembung orang dewasa. Pernah tak kena bloated stomach sampai makan gaviscon dan ubat gastric pun tak jalan. Asyik nak muntah dan perut keras macam batu?

Ni my husband bagitau petua yang orang arab selalu guna kalau ada masalah perut kembung.

1. 1 cawan air
2. 1 sudu besar serbuk cumin @ jintan putih

3. Masak selama 5 minit, tapis airnya.

4. Perah lemon before minum.

After that sure perut akan lembut dan tak rasa keras dah… Cubalah! Cumin memang elok untuk perut.
Sumber: Emma Wan Noordin


Kenapa Ramai Sangat Yang Repeat Pizza Terbaru Spicy Krunch Pizza Ni? Dengar Cerita Rangup & Enak.

Bulan Ramadan dan Syawal ni banyak mengajar kita erti kesabaran dan silaturrahim. Ramai yang tak nak terlepas untuk iftar bersama yang tersayang. Waktu raya pula mesti la nak beraya bersama. Tak gitu?
Apa yang paling diperlukan sewaktu bulan puasa dan raya? Semestinya hidangan yang menyelerakan. Lagi-lagi kalau anda raikannya bersama menu baru dari Pizza Hut dengan keluarga dan kawan-kawan. Serius syok!

Pizza Spicy Krunch – Pizza gabungan Mamee Monster snek yang buat ramai terliur

Pizza Hut bekerjasama dengan syarikat snek ikonik Malaysia, Mamee Monster untuk keluarkan menu baru, iaitu Pizza Spicy Krunch. Inila pizza terbaru yang anda kena try sekarang!

Dengar cerita, Pizza Spicy Krunch ni berbeza daripada hidangan pizza yang lain tau. Ia mencetuskan citarasa yang luar biasa dan nostalgia manis buat anda yang sukakan pizza. Nak tahu betul ke tak, kena tengok ni guys.

Bayangkan pizza ni menampilkan kerak piza yang berintikan keju meleleh dengan bebola ayam rangup dan sos pedas istimewa, bersama taburan mi snek Lada Hitam Mamee Monster di atasnya.
Tak kira usia, semua orang boleh merasainya. Pengalaman makan pizza yang lain dari yang lain. Rangup habis! Hanya dalam masa terhad, nikmatinya sementara masih ada!

Anda yang nak berbuka puasa, boleh order sebelum 4.30 petang bermula 22 Mac hingga 21 April 2023 untuk dapat diskaun RM7 untuk kombo Pizza Spicy Krunch. Best gila!
Dengar cerita, ada sesuatu yang bakal muncul di Pizza Hut. Anda rasa apa agaknya?
Eh, Mamee Monster akan muncul di Pizza Hut la! Betul-betul ni!
Siapa yang tak teruja kalau jumpa Mamee Monster di Pizza Hut? Boleh dikatakan semua tak sabar nak jumpa la. Anda yang ada anak pun mesti suka punya. Paling best, ada free gift menanti anda tau!
Kami dah senaraikan schedule dia. Jangan lupa bergambar sekali. Bukan senang dapat peluang ni!

Haa.. Pergi Pizza Hut ke tu? Ada game yang seronok untuk anda join ni!
Boleh hunt Mamee Monster di Pizza Hut, serius seronok!
Nak main game menarik guys? Kalau anda terjumpa cetakan Mamee Monster di tempat tersembunyi dalam kedai, kena imbas kod QR di sebelahnya untuk dapat kod promosi menarik. Excited habis!

Keluarga anda besar? Cuba Raya Looooooooong Party Box, 10 kepala boleh makan!
Bila Hari Raya menjelma, seisi keluarga akan berkumpul beramai-ramai. Macam mana kalau keluarga besar? Pening nak sediakan juadah raya yang banyak. Kami rekomen anda untuk cuba The Looooooooong Party Box. Serius berbaloi untuk 10 pax, hanya dari RM9.90 per pax.
Raya Promosi untuk Looooooooong Party Box ditawarkan bermula 24 April 2023. Anda juga boleh nikmati minuman free flow soft drink apabila menjamu selera di Pizza Hut ataupun takeaway akan dapat sebotol Coca-Cola 1.5L secara percuma tau. Syoknya!
Sertai peraduan menarik, ada peluang menang kenduri bernilai RM35,000 daripada Pizza Hut!
Siapa kat sini ada gambar Raya paling panjang dan ramai? Haa.. Apa kata anda sertai peraduan menarik ni. Pizza Hut nak belanja anda kenduri Raya Looooooooong Party Box. Lagi ramai, lagi meriah!

Cara nak join peraduan ni senang je tau. Ikut langkah di bawah.
[LANGKAH 1] Post foto potret keluarga Raya anda yang paling cantik di Facebook atau Instagram.
[LANGKAH 2] Tag @pizzahutmalaysia dan #LongestPotretRaya!
[LANGKAH 3] Serahkan butiran dalam borang ini: https://forms.gle/LcXK224nuMA3WwJe8
*Tertakluk pada terma dan syarat
Ramadan dan Raya anda akan lebih meriah dan sempurna dengan Pizza Spicy Krunch dan Looooooooong Party Box.
Nak info lebih lanjut tentang promosi? Anda boleh klik SINI.


Ngilunya Bila Berjalan, Ini Sebab Kenapa Anda Selalu Sakit Tumit & Jangan Biarkan Melarat!

“Sejak akhir-akhir ni asyik sakit tumit je… Takkan tiba-tiba tak sesuai dengan kasut tu padahal dah lama beli. Apa nak buat ni? Nak kena pergi klinik ke atau boleh urut je?”
Mesti ramai antara kita yang pernah alami masalah sakit tumit ni. Biasanya sebab pakai kasut baru atau berdiri terlalu lamalah kan. Menurut portal MyHealth, wanita adalah dua kali ganda lebih biasa mendapat sakit tumit berbanding lelaki.

Ia selalunya melibatkan lingkungan orang yang berusia antara 40 hingga 60 tahun. Atlet, tentera atau seseorang yang aktif  lebih cenderung mendapat sakit tapak kaki atau sakit tumit yang dikenali sebagai plantar fasciitis ini. Tapi, adakah penyakit ini sementara saja dan apa yang boleh kita buat untuk membantu melegakan kesakitan yang dihadapi?
𝐒𝐀𝐊𝐈𝐓 𝐓𝐔𝐌𝐈𝐓 𝐊𝐀𝐊𝐈? 𝐔𝐒𝐀𝐇 𝐁𝐈𝐀𝐑𝐊𝐀𝐍 𝐌𝐄𝐋𝐀𝐑𝐀𝐓

Plantar Fasciitis ialah masalah pada tumit kaki. Ligamen yang menyambungkan tulang tumit kepada jari dipanggil Plantar Fascia dan ianya akan menjadi lemah, membengkak dan berlaku keradangan di bahagian tersebut. Ini boleh menyebabkan kesukaran untuk berdiri mahupun berjalan.

Plantar Fasciitis ini kebiasaannya terjadi kepada orang yang berumur 30an dan ke atas. Tetapi ianya juga boleh terjadi kepada orang yang lebih muda dan melakukan banyak aktiviti yang memberi tekanan pada tumit kaki seperti atlet.

Antara faktor yang boleh menyebabkan berlakunya Plantar Fasciitis adalah:
1) Banyak berjalan, berlari & berdiri
2) Postur kaki yang lemah (bentuk tapak kaki yang leper)
3) Sendi pergelangan yang keras atau lemah otot
4) Penggunaan kaki yang berlebihan atau regangan secara tiba-tiba pada tapak kaki.
5) Mempunyai berat badan berlebihan
6) Penggunaan kasut tumit tinggi
RAWATAN SAKIT LUTUT

Rawatannya mungkin berbeza untuk setiap individu tetapi antara rawatannya ialah berehat untuk jangka masa tertentu dan mengurangkan radang pada tisu tersebut.
1) Rehat – Berehat daripada melakukan aktiviti yang boleh memberi tekanan pada kaki seperti tidak berjoging atau mengelakkan aktiviti berdiri atau berjalan terlalu lama untuk beberapa hari boleh menghilangkan sakit tumit dan memberi masa untuk radang merosot.
2) Melakukan terapi ais – Meletakkan ais pada tapak kaki boleh membantu mengurangkan sakit tumit.
3) Senaman dan regangan – Ia bertujuan melonggarkan tisu di sekeliling tulang tumit. Senaman regangan, jika dilakukan pada waktu pagi dan petang, boleh melonggarkan tisu dan mengurangkan sakit tumit.

4) Ubat anti radang – Ubat anti radang atau penahan sakit boleh membantu mengawal sakit dan mengurangkan radang pada tisu plantar.
5) Pelapik kasut – Dengan meletakkan pelapik sesuai di dalam kasut, ia boleh menyokong lengkok tapak kaki dan mengurangkan tekanan pada tisu plantar. Ia memberi keselesaan kepada pesakit ketika melakukan aktiviti sukan.
6) Kasut – Pemakaian kasut khusus untuk aktiviti sukan penting untuk mengurangkan kecederaan tisu plantar. Kasut terlalu rata atau tinggi dan pelapik yang tidak dapat memberi sokongan pada lengkok kaki boleh menyebabkan tisu fiber tercedera ketika berdiri atau berjalan.
7) Sokongan kaki ketika tidur – Pemakaian sokongan kaki ketika tidur dapat mengelak tisu plantar menjadi ketat. Dengan itu tisu fiber sentiasa merenggang dan longgar. Tumit kaki tidak berasa sakit apabila berpijak selesa selepas bangun tidur.
Selain mengamalkan langkah-langkah di atas, pengambilan bahan AstaREAL®P2AF juga boleh membantu mengurangkan keradangan dan melegakan sakit tumit.
Sumber: Tanya Dr. Sid


Kenapa Saya Suka MAGGI Kari Sejak Dulu Lagi?

Sebut saja MAGGI Kari, saya pasti ramai di antara kita pasti pernah merasainya sekurang-kurangnya sekali seumur hidup. Persoalannya, kenapa saya suka makan MAGGI Kari sejak dulu lagi? Terdapat pelbagai faktor sebenarnya, barangkali anda juga mempunyai sebab yang sama dengan saya.
Pastinya, ada banyak memori dan pengalaman yang telah dilalui bersama MAGGI Kari. Tidak kiralah sama ada pengalaman individu atau pun bersama ahli keluarga. Izinkan saya bercerita tentang pengalaman sendiri.

Kenangan lalu
Bagi saya, saya suka makan Maggi Kari sejak dulu lagi disebabkan ia adalah merupakan satu alternatif lain berbanding selalu mengambil nasi putih berlauk. Saya masih ingat ketika itu saya masih di bangku sekolah rendah pada zaman awal 80-an. Saya merupakan seorang yang agak cerewet dan mengambil masa untuk betul-betul suka dan boleh terima sesuatu hidangan. Ibu kata, orang yang memilih!
Contohnya saya hanya memakan nasi kosong selama berminggu-minggu lamanya sebelum boleh makan nasi dengan kicap. Kemudian perlahan-lahan perut boleh terima nasi kicap dengan telur, dan akhirnya lauk lain seperti ikan dan ayam.

Tetapi bila sudah mula muak dengan memakan nasi masakan ibu setiap hari, saya mula diperkenalkan dengan MAGGI Kari oleh rakan sedarjah. Mula dari hari itu, saya akan meminta ibu membuatkan saya MAGGI Kari dalam bentuk sup untuk makan malam sekurang-kurangnya seminggu sekali. Kemudian barulah saya upgrade sedikit dengan memakan MAGGI Kari dengan telur, sayur dan ayam.

Boleh dikatakan, kenapa saya suka makan Maggi Kari sejak dulu lagi adalah disebabkan ia mudah dan cepat untuk disediakan. Bagi sesetengah orang yang kreatif, MAGGI Kari tersebut boleh dihidangkan dengan pelbagai ramuan tambahan yang menjadikannya lebih sedap dan menyelerakan. Malah bagi saya, memakan Maggi Kari sebanyak dua bungkus sekaligus barulah dapat berasa betul-betul kenyang.
Lebih-lebih kalau ikut resepi dari blogger masakan tersohor Che Mat Gebu atau secara step-by-step dari emiliaputeri. Pasti terangkat!
Apa rahsia MAGGI?
Bukan sahaja kegemaran saya, malahan saya cukup pasti yang MAGGI Kari adalah mi kari kegemaran Malaysia sejak dulu lagi. Mahu tahu kenapa ia sangat digemari oleh orang ramai seperti saya?
Cili sebenar antara ramuan perencah Maggi
Inilah rahsianya! Daripada kandungan dan cara pembuatan perencah MAGGI Kari itu sendiri, ia lebih kurang sama seperti masakan ibu-ibu kita di rumah:-

Cili Sebenar
Kalau tiada cili, maka tak jadilah kuah kari! MAGGI Kari tambah mengancam kerana perencahnya hanya menggunakan cili sebenar, yang dipetik segar dan semerbak harum dan menyengat aroma cilinya.
12 Rempah
Kari yang sempurna adalah kari yang lengkap rempah-ratusnya. Sebab itulah MAGGI Kari fokus dalam memilih 12 jenis rempah yang setiap satunya memberikan aroma, rasa dan kenikmatan kari sebenar. Antaranya adalah bunga cengkih, bunga lawang, kulit kayu manis, lada sulah dan lada hitam.
Dimasak Sampai Pecah Minyak
Cara masakan kari tradisional di rumah memang rumit dan lama prosesnya. Ini kerana semua bahan akan ditumis lama-lama sampailah minyaknya naik ke atas. Ia dipanggil “masak sampai pecah minyak”. Cara ini dapat membangkit aroma dan rasa kari sebenar. Dan inilah cara yang sama untuk menghasilkan perencah MAGGI Kari, sama macam masakan kari ibu kita di rumah!

Maka tidak hairanlah, mi segera MAGGI Kari adalah produk yang paling popular dan laris di dalam seluruh rangkaian keluaran anak syarikat Nestle.
Kreatif dalam masakan
Ada yang membuat MAGGI Kari dan makan dalam bentuk sup, iaitu hidangan yang paling cepat disediakan; hanya dalam masa 2 minit sahaja. Cuma masukkan MAGGI Kari tersebut di dalam air panas dan tambah perencah untuk lebih rasa.
Atau ada yang menggorengnya terlebih dahulu dan ia lebih dikenali sebagai MAGGI Goreng, sebuah hidangan yang amat popular di kedai-kedai mamak di seluruh Malaysia. MAGGI Kari turut digunakan tetapi dicampur dengan ramuan lain seperti sos, cili, bawang, telur dan ayam.
Jangan tidak tahu, ada yang lebih kreatif dengan memperkenal MAGGI Ketam! Hidangan unik ini hanya boleh didapati di Pantai Timur.
Enaknya makan!
Bayangkan tatkala hari hujan lebat. Kita berseorangan di rumah. MAGGI Kari pastinya menjadi pilihan rakyat Malaysia di rumah, terutamanya bila hari hujan! Tambahan lagi sampil menghirup secangkir kopi.
MAGGI Kari menjadi teman karib kerana aroma dan rasanya yang memukau. Ia bukan saja lazat tapi mengenyangkan perut di kala kelaparan di waktu malam!
Kegemaran pelajar
Semasa kecil dulu, saya tidak ingat MAGGI merupakan jenama yang begitu popular; tetapi sekarang ia adalah jenama mainstream dan ramai yang memakannya hampir setiap hari, terutamanya bagi pelajar-pelajar universiti yang sedang ikat perut. Apa tidaknya, benda lain semua naik harga secara mendadak; tetapi bagi saya MAGGI Kari masih mempunyai harga yang berpatutan dan tidak kurang sedapnya. Juga disebabkan kesibukan jadual kelas yang panjang dan padat, diselang-seli dengan tutorial lagi; MAGGI Kari merupakan makanan yang cepat dimasak dan sedap dimakan.
Ingat lagi zaman masih jadi pelajar? MAGGI adalah peneman setia waktu malam setelah berhempas-pulas mengulangkaji pelajaran.
Teringat pengalaman makan Maggi Hot Cup di pejabat
Untuk orang yang sibuk
Maggi Kari juga telah melalui beberapa inovasi seperti Maggi Kari Hot Cup, iaitu hanya perlu tambah air panas dan ditambah perencah dan boleh terus makan. Ia amat sesuai bagi mereka yang selalu terkejar-kejar dan tidak mempunyai masa yang panjang untuk makan, terutamanya bagi mereka yang bekerja di pejabat.
Saya tidak boleh bayangkan pergi ke medan selera atau restoran dan perlu menunggu lama untuk mendapatkan makanan dan kemudian mendapatinya tidak begitu sedap. Malah ia lebih membuang masa dan tatkala makanan sampai, perut pasti sudah amat kosong akibat menunggu terlalu lama.
Untuk perantau
Bagaiman jika outstation? Atau jalan-jalan ke luar negara?
MAGGI Kari juga sesuai dibawa bersama ketika bercuti, juga di bawa bersama ke luar negara untuk mereka yang merantau jauh. Sebabnya? Inilah hidangan yang membuatkan kita merasa seperti berada di rumah atau balik ke tanahair tercinta. Kalau rindu mahu balik Malaysia, makan semangkuk MAGGI Kari pun jadilah!
Saya masih ingat lagi, seorang teman di Australia tahu saya akan datang ke sana atas urusan kerja. Dia sanggup menelefon dan mengingatkan saya supaya bawa beberapa bungkus MAGGI Kari. Lepas gian katanya! Hai, macam-macam.
Untuk yang tidak cukup makan sebungkus!

Untuk yang bajet
Juga disebabkan faktor kos yang semakin meningkat, membuatkan MAGGI Kari ini cukup digemari ramai. Zaman sekarang, RM10 sekali makan di restoran adalah perkara biasa. Jika di kafe pula, harga makanan dan minuman boleh mencecah puluhan ringgit. Bebanan hutang yang semakin meningkat akibat harga rumah, kereta, barangan keperluan asas yang terpaksa ditanggung, turut menyumbang kepada populariti MAGGI Kari yang meningkat dari semasa ke semasa.
Saya rasa baru tahun lepas, MAGGI Kari Big diperkenalkan ke pasaran Malaysia dan ia merupakan alternatif yang baik bagi orang seperti saya yang sering tidak cukup dengan memakan sebungkus tetapi terlalu kenyang dengan memakan dua bungkus. Sebungkus MAGGI Kari Big berada di tengah-tengah dan boleh mengelakkan pembaziran di pihak orang ramai juga.
Hidangan lebih sihat
Antara taktik pemasaran baru yang Maggi ambil adalah dengan memperkenalkan beberapa langkah ke arah menghasilkan MAGGI yang lebih sihat. Sebagai contoh, MAGGI Kari sekarang tidak mempunyai MSG atau Monosodium Glutamate; sejenis bahan kimia yang seringkali digunakan sebagai penaik rasa. Juga dengan menjadikannya MAGGI Kari kurang gula dan tidak menggunakan minyak trans turut menjadikannya pilihan bagi mereka yang mementingkan kesihatan.
Tetapi jika difikirkan kembali, rasa MAGGI Kari dari dulu sehinggalah sekarang adalah sama walaupun bertahun lamanya. Malah bahagian untuk sebungkus MAGGI Kari adalah sama dari dulu sehingga sekarang dan ini menambah kepada kepercayaan orang ramai kepada jenama MAGGI tersebut.
Kita boleh lihat di mana beberapa pengeluar mengambil langkah singkat iaitu menaikkan harga bagi menampung kos yang meningkat. Tidak kurang juga ada yang mengurangkan bahagian dengan mengeluarkan kuantiti yang lebih rendah supaya orang akan berasa harga tidak naik.
Antara banyak-banyak perasa, Maggi Kari tetap di hati!
Jenama yang dekat di hati
Walaupun dengan adanya pelbagai variasi MAGGI seperti perisa Asam Laksa, Ayam, Kari Letup dan Tom Yam; Maggi Kari tetap menjadi pilihan hati. Tidak ada pengganti yang lebih sedap melainkan MAGGI Kari. Jika dibandingkan dengan jenama mi segera pengeluar lain juga, tidak ada yang semudah MAGGI Kari dari segi penyediaannya dan juga dari segi kesedapannya.
Ada yang hanya sedap dimakan begitu sahaja tetapi tidak begitu sedap dengan ramuan tembahan; dan ada juga yang hanya sedap jika ditambah dengan ramuan lain. Sebaliknya bagi MAGGI Kari, anda berpeluang menjadi sekreatif yang mungkin bagi mendapatkan rasa yang terbaik.
Dengan terdapatnya Maggi Kari di hampir semua tempat, dicampur dengan pemasaran dan penjenamaan yang hebat; ia turut menyumbang kepada kenapa saya suka makan Maggi Kari sejak dulu lagi. Saya tidak akan kelihatan seperti janggal jika memakannya kerana ramai kenalan saya juga turut menyukainya. Dengan adanya rakan yang mempunyai minat yang sama, kami sering berkongsi tips bagaimana untuk mendapatkan rasa terbaik daripada MAGGI Kari. Tidak kira sama ada MAGGI Kari dalam bentuk sup ataupun MAGGI Goreng. Pasti ada sesuatu yang istimewa!.

Juga sesuai untuk keluarga
MAGGI Kari adalah hidangan yang mengikat kasih sayang. Menjadi hidangan yang memujuk anak yang merajuk, meredakan kemarahan pasangan kerana ia sememangnya menjadi kegemaran semua dan tiada siapa mampu menolak hidangan semangkuk MAGGI Kari!
Dan kini, MAGGI ingin menghargai kesetiaan anda dengan menyertai World Curry Festival pada 30 Jan – 1 Feb 2015 di Penang International Halal Expo, di mana MAGGI akan memberikan promosi terhebat seperti berikut:

BELI 1 PEK MAGGI BIG KARI PERCUMA 1 PEK MAGGI KARI di pasar raya yang mengambil bahagian di SELURUH NEGARA.
Kepada pengunjung World Curry Festival, anda berpeluang menikmati promosi “ANDA BELI, KAMI MASAK UNTUK ANDA” di mana anda boleh menikmati MAGGI Kari di sana yang dimasak panas-panas untuk anda selepas anda membeli pek MAGGI Kari!
Juga terdapat Demo Masakan Kari oleh CHEF MULUK di World Curry Festival di mana anda boleh ketahui lanjut rahsia di sebalik rasa MAGGI kari yang paling lazat!
Juga rebutlah Kemeja-T PERCUMA dan Beg Beli-belah PERCUMA – Edisi terhad MAGGI KARI!

MAGGI ingin meraikan segala curahan kasih sayang, keprihatinan dan kecemerlangan yang telah anda semua lalui bersama MAGGI Kari dalam hari-hari anda sekeluarga di World Curry Festival. Jadi, jangan lupa sertai pelbagai aktiviti, demo masakan, pertandingan dan ramah-mesra yang  dianjurkan oleh MAGGI untuk menghargai anda di World Curry Festival.
Jumpa anda di sana!
Nota: Entri ini ialah ‘Sponsored Post’ dari Maggi


“Dulu Boleh Marah Berjam-Jam”- Wanita Ini Kongsi Cara Kurangkan Panas Baran Yang Luar Biasa!

Mempunyai tahap panas baran yang tinggi semestinya menjadi kerisauan buat sesiapa sahaja. Pantang ditanya, asyik nak mengamuk sahaja. Mana tidaknya, pantang ditanya atau diusik sedikit pasti akan ‘meletup’. Tetapi, mempunyai tahap panas baran yang tinggi sebenarnya dapat membahayakan diri sendiri kerana boleh menyebabkan datangnya penyakit murung. Bukan itu sahaja, sesebuah institusi kekeluargaan pun pastinya akan bergolak.
Oleh itu, ibu ini berkongsikan tips untuk mengurangkan panas baran seperti apa yang dialami oleh dirinya sendiri. Dari boleh marah berjam-jam, dah kurang naik angin dah sekarang.

“Orang tanya saya, macam mana saya control baran”

Ya, dulu saya baran. Luar biasa juga. Tanyalah suami saya, tuan Akmal. Benda kecil pun saya mudah berang. Awal perkahwinan dulu saya pernah tanya suami saya, angkat baju tak? Masa tu dah maghrib. Suami saya jawab tak, sebab saya tak pesan.

Terus saya menengking, saya kata habis semua benda saya kena buat sendirilah? Serius keluar suara lelaki masa tu. Sambil angkat baju, saya mendengus kuat sambil muka menyinga. Campak kasar baju-baju ke katil. Kemudian, apa yang jadi lepas tu saya akan mudah berang. Kalau anak buat perangai, memang kenalah dengan saya. Kalau memukul, boleh berbirat dibuatnya.

Marahnya bersambung-sambung. Kalau boleh nampak dosa, agaknya berbakul-bakul penuh. Bila saya decide nak lawan balik #depression dan #anxiety, saya kena buang semua benda-benda negatif termasuklah sikap baran.
Tuan Akmal nampak progress saya cuba buang sikap marah. Dari memukul, saya mula berhenti memukul. Dari menengking, saya mula rendahkan tone suara. Dari marah-marah, saya mula senyap. Dari marah berjam-jam, saya mula marah dalam tempoh sekejap. Dari marah bersambung-sambung, saya mula marah masa tu saja.
RAHSIA CONTROL BARAN

Ya, tak mudah. Ianya proses yang lama. Bertahun-tahun. Jadi, apa rahsianya?
Tak ada rahsia.
1. Saya banyak membaca dan cari ilmu terutama sekali bab parenting. Sebab life saya surirumah, 24 jam dengan anak. Saya mesti tackle punca utama buat saya stress. Bila ada ilmu, baru saya faham kenapa anak tantrum, kenapa anak meragam, kenapa anak beremosi.
2. Saya jaga makan. Saya perasan, bila saya eat clean dan makan dalam portion yang sedikit, emosi saya semakin baik. Bila saya follow penulisan doktor-doktor di Facebook, fahamlah saya. Makanan memang berkait rapat dengan emosi, terutama sekali kalau pengambilan gula dan tepung yang berlebihan. Jadi saya mula kurang makan makanan manis. Percaya tak, dulu sentiasa standby stok kek SR dalam peti.

3. Setiap malam, saya selalu minta maaf pada suami dan anak-anak. Saya sedar, jadi ibu bukan tanda saya ada kuasa veto untuk control anak. Saya sedar, saya bukan isteri yang sempurna buat suami saya. Amalan meminta maaf buat saya turunkan ego, lama-lama ego akan lenyap.
4. Saya mula memeluk dan mencium anak. Dulu, Mawar sangat takut pada saya. Sekarang, kalau Mawar nak ke sekolah mesti dia dapatkan saya dulu. Peluk dan cium tangan. Pergi kedai pun nak salam.
5. Saya mula ambil insiatif “pejam mata” bila anak buat silap. Contoh macam dalam gambar ini, Muawwiz nak tutup botol mineral sendiri. Yalah, dah 2 tahun ni semua benda dia nak buat sendiri. Saya cakap “okaylah, Awiz tutup sendiri.”
Tak lama lepas tu Muawwiz datang cakap minta maaf. Saya tanya kenapa? Dia tunjuk air tumpah. Yeee memang menyirap juga dibuatnya. Saya tarik nafas, saya jawab pergilah ambil kain di dapur. Boleh lap. (tanpa marah-marah)

Berlari anak Muawwiz ke dapur, ambil kain lap tangan terus lap air atas lantai. Kain lap tangan? Ya Allahhhh… Saya senyum jeee. Dah selesai lap Muawwiz kata dah mami. Saya kata okay pergi letak kain di singki dengan nada lembut. Kemudian saya puji, saya cakap bersih lantai ni, macam baru lepas mop.
Tak lama lepas tu, saya pula tertumpahkan air. Terus Muawwiz bersuara “tak apa mami, air boleh lap. Nanti pergi ambil kain” bersahaja saja dia bersuara, sama macam saya tegur dia sebelum ini. Sayu pulak hati ni bila anak tegur kita. Anak memang copy paste apa kita buat.
Akak-akak, abang-abang, bersabarlah dengan diri sendiri kalau nak berubah. Ada masa kita boleh, ada masa kita tak boleh. Itu biasa. Berdoalah pada Allah. Bawa berbincang dengan pasangan sebab bagi saya, kunci perkahwinan itu ialah komunikasi. Mintalah pasangan beri sokongan. Kemudian sama-samalah berusaha.
“It takes two to tango.” Cuba. Belum cuba belum tahu.
Sumber : Nazia Suhaimi


‘Tidur Dah Cukup, Tapi Kenapa Selalu Mengantuk Je’. Ini 9 Puncanya Yang Mungkin Berkait Dengan Kesihatan Anda

Mungkin ada antara kita yang mengalami masalah selalu mengantuk walaupun dah cukup tidur malam seperti biasa.
Duduk sekejap tertidur.

Dalam meeting tertidur.
Tengok TV tertidur.

Masa buat kerja pun boleh terlelap.

Tahukah anda, kerap mengantuk (excessive sleepiness) adalah sebuah kondisi kesihatan yang perlu diperhatikan kerana ia mungkin petanda kepada beberapa jenis penyakit.
Lagipun, bahaya juga kalau kita asyik mengantuk dan tertidur di tempat yang tak sepatutnya, contohnya ketika memandu. Walaupun sesaat dua, tetap berisiko meragut nyawa tau!
Jadi kalau anda tergolong antara orang yang asyik tersengguk-sengguk walaupun dah cukup tidur, cuba semak puncanya di bawah ini.

9 Punca Kerap Mengantuk Walaupun Dah Cukup Tidur
1. Rutin Tidur Yang Tidak Baik
Antara punca kerap mengantuk yang paling biasa berlaku adalah berkait rapat dengan kualiti tidur seseorang akibat rutin mereka sendiri.
Antaranya rutin tersebut ialah:

Tempat tidur yang kurnag kondusif, tidak selesa untuk tidur
Pencahayaan yang keterlaluan, tidur dalam keadaan TV terpasang atau menggunakan gajet terlalu lama sebelum tidur
Meminum kafein atau makan terlalu banyak ketika hampir waktu tidur

Semua ini adalah antara rutin yang perlu dielakkan bagi memastikan tidur anda lebih tenang dan berkualiti, sekaligus menyebabkan anda berasa mengantuk pada keesokan harinya.

2. Sleep Apnea / Berdengkur
Sleep apnea adalah keadaan yang berlaku bila seseorang kerap berhenti bernafas ketika tidur.
Gejala utama sleep apnea ini adalah berdengkur dengan kuat serta mengantuk di waktu siang.
Menurut Portal MyHealth, seseorang yang menghidap sleep apnea tidur berdengkur tetapi tidak semua yang tidur berdengkur menghidap sleep apnea.
Jadi, bagaimana ia berlaku?
Saluran udara yang separuh tersumbat ataupun sempit tidak mendatangkan masalah pada waktu siang semasa seseorang terjaga, tetapi semasa tidur, lemak di bahagian leher akan memberi tekanan kepada salur pernafasan.
Akibatnya, pernafasan akan terhenti untuk beberapa ketika sehingga otak mengesan kadar oksigen yang rendah.
Apabila otak menghantar signal kekurangan oksigen, seseorang itu akan menjadi separuh sedar, berdengkur, dan cuba bernafas sekuat mungkin untuk mendapatkan oksigen sebelum tidur semula.
Tahukah anda, dalam kebanyakan kes seseorang yang mengidap masalah ini tidak sedar yang beliau sebenarnya separuh sedar untuk mendapatkan oksigen.
Corak tidur begini berulang beratus-ratus kali setiap malam menyebabkan tidur yang terganggu serta masalah mengantuk dan keletihan apabila bangun tidur.

3. Sindrom Prahaid aka PMS (Pre-Menstrual Syndrome)
Menurut Dr Mohd Ramzdhan menerusi sebuah artikel DoctorOnCall, wanita sering mengalami insomnia sama ada semasa atau sebelum sebelum haid.
Ini kerana kadar melatonin akan menurun ketika haid.
Hormon yang dihasilkan oleh kelenjar pineal ini berperanan mengawal tidur lalu menyebabkan insomnia atau gangguan tidur, seterusnya menyebabkan wanita berasa mengantuk dan letih pada hari berikutnya.
[ Baca juga : Selain Mengandung, Ini 9 Sebab Anda ‘Missed Period’ ]
Foto Kredit: shutterstock
4. Restless Leg Syndrome
Restless Leg Syndrome adalah sebuah keadaan yang menyebabkan desakan yang tidak terkawal untuk menggerakkan kaki anda, biasanya kerana sensasi yang tidak selesa.
Ia biasanya berlaku pada waktu malam atau malam ketika seseorang sedang duduk atau berbaring.
Keadaan ini boleh mengganggu kualiti tidur pada waktu malam dan menjadi punca kenapa selalu mengantuk walaupun telah tidur secukupnya.

5. Anemia
Anemia adalah keadaan apabila anda mempunyai paras hemoglobin yang rendah.
Hemoglobin, iaitu protein dalam sel darah merah berfungsi membawa oksigen dari paru-paru ke seluruh tubuh.
Seseorang yang mengalami anemia menyebabkan jantung perlu bekerja keras untuk mendapatkan oksigen yang cukup bagi tisu anda.
Apabila jantung terpaksa bekerja lebih keras, seseorang akan menjadi lebih mudah letih, tanpa mengira sama ada anda mendapat tidur yang berkualiti atau tidak.
Anemia juga sering berlaku pada wanita hamil, terutamanya yang kurang mengambil makanan yang tinggi zat besi atau vitamin C.

6. Kehamilan
Keletihan ketika hamil adalah sesuatu yang normal dan ia juga biasa menyebabkan wanita kerap berasa mengantuk pada waktu siang.
Menurut BabyCenter, sepanjang kehamilan, terutamanya dalam trimester pertama, badan ibu akan bekerja dengan lebih kuat.
Ini kerana ia sedang dalam proses membuat uri (plasenta) yang merupakan satu sistem sokongan hayat bagi bayi.
Proses ini hanya akan selesai pada akhir trimester pertama.
Tahap hormon dan metabolisme ibu juga sedang berubah dengan pesat, manakala gula dalam darah serta tekanan darah mungkin akan menurun.
Kesemua ini menyebabkan ibu hamil kerap menjadi terlalu letih dan mengantuk.

7. Masalah Tiroid
Selain rasa penat dan mengantuk sepanjang masa, seseorang yang mengalami masalah tiroid mungkin berasa sejuk walaupun orang di sekitar anda berasa panas.
Masalah tiroid mengganggu keseimbangan hormon dan boleh juga menyebabkan masalah berat badan.
Setelah diberi diagnosis, hipotiroidisme atau hipotiroidisme boleh dirawat dengan ubat-ubatan.
[ Baca juga : 9 Sebab Ada Orang Selalu Rasa Panas Padahal Orang Lain Macam Biasa Je ]
Foto Kredit: womenshealth.gov
8. Stres
Mungkin ramai yang tak perasan, stres berlebihan juga boleh menjadi punca kerap mengantuk tau.
Ini kerana salah satu punca insomnia adalah stres.
Apabila stres, otak manusia akan lebih aktif daripada biasa.
Mereka yang menghadapi stres tidak boleh berhenti untuk berfikir walaupun pada waktu di mana tubuh badan mereka sepatutnya rehat.
Jadi apabila tubuh kurang mendapat rehat, seseorang akan menjadi lesu dan kerap mengantuk.
Foto Kredit: huffingtonpost.ca
9. Kencing Manis & Darah Tinggi
Menurut sebuah artikel Harian Metro, Pakar Otorinolaringologi UiTM Private Specialist Centre (UPSC), Dr Ahmad Kusyairi Khalid, berkata masalah mengantuk tidak boleh dipandang ringan kerana ia boleh menjadi petanda bagi penyakit serius dihadapi individu berkenaan.
Ini termasuklah komplikasi penyakit kencing manis dan tekanan darah tinggi pada usia muda.
Menurut beliau lagi, bagi pesakit diabetes, rasa mengantuk itu lazim berlaku selepas makan. Apatah lagi jika makanan yang diambil pesakit kandungannya tinggi karbohidrat dan gula.
Ia bermula dengan rasa penat dan diikuti mengantuk disebabkan kapasiti tubuh pesakit diabetes tidak lagi dapat menghasilkan insulin bagi menukar gula ke sumber tenaga.

Jalani Pemeriksaan
Masalah mengantuk yang melampau mungkin boleh berpunca daripada tabiat kita atau penyakit.
Maka sebaik-baiknya pesakit ini menjalani pemeriksaan menyeluruh bagi mengenal pasti punca mengantuk itu sama ada ia disebabkan gangguan tidur atau tanda-tanda kepada masalah lebih serius.
Jangan teragak-agak berjumpa doktor sekiranya masalah ini sering mengganggu rutin harian anda ya!


Ini Sebab Anda Perlu Keluar Dari ‘Dunia’ Mak-Mak Walaupun 30 Minit Saja Untuk Kekal Waras

Menjadi seorang suri rumah semestinya bukan perkara yang mudah. Mungkin ada dalam kalangan kita yang memandang rendah tentang kerja sebagai suri rumah tetapi dugaannya hanya mereka yang menghadapinya sahaja tahu. Begitu juga dengan perkongsian si ibu ini dimana beliau menghadapi ‘tekanan’ apabila kehidupan seharian berhadapan dengan riuh-rendah anak-anak. Apa yang penting, ibu ini juga berpesan bahawa perasaan ‘love yourself’ perlu jadi tunggak utama.
30 MINIT UNTUK KEKAL WARAS

Ramai mak ayah yang hadapi situasi macam kat bawah ni:
Nak keluar berjalan. Sorang tak nak mandi. Sorang nak tengok tv. Sorang lagi menangis tak tahu nak apa. Dah nak keluar rumah. Sorang tanya nak pakai kasut ke selipar. Sorang lagi nak pakai stokin sebelah lain. Sorang lagi tiba-tiba nak makan (tadi orang ajak sibuk tengok tv).

Nak masuk kereta. Sorang nak masuk ikut pintu depan. Dua orang lagi berebut siapa nak masuk dulu. Dah masuk, susah pulak nak bagi pasang tali dan buckle car seat. Baru je masuk kedai, dua orang dah merengek nak masuk troli. Sorang lagi menangis minta dukung.

Tengah berjalan, sorang merengek nak beli Playdoh, sorang merengek nak ubat gigi Pink dan sorang lagi gembira berlari-lari sambil meluncur atas lantai. Tengah makan, memanjat kerusi. Menjerit nak air. Bergaduh berebut makanan. Air tumpah. Baju kotor.
“MAMA TAK NAK CAKAP DENGAN SESIAP DALAM 10 MINIT”

Bayangkan anda berjalan selama 3 jam dalam keadaan terus-menerus begini. Baru 3 orang. Penatnya Allah je yang Tahu. Saya dah bad mood. Saya masuk kereta dan cakap, “Mama tak nak cakap dengan sesiapa dalam masa 10 minit. Mama nak bertenang.”
Asalnya saya mahu ke kedai buku. Tapi saya padamkan saja hasrat tu sebab saya nak pergi belek buku dengan tenang. Tak nak ada rengekan. Tak nak ada drama. Saya betul-betul serabut dan penat dengan karenah anak-anak. Exhausted. Letih. Fed up. Jadi saya nak balik terus ke rumah. Saya dah malas nak ke tempat lain.
Saya surirumah. Maka di rumah pun sebenarnya sama juga, saya perlu hadapi karenah mereka selama 24 jam seminggu (bayangkan). Selalunya saya keluar seorang sebab suami bekerja. Tapi cuti hujung minggu saya takkan duduk kat rumah. Saya nak keluar balas dendam sebab dah 120 jam saya di rumah.
SUAMI SUKARELA JAGA ANAK, BERI KEBEBASAN

Kali ini saya keluar dengan suami. Suami pujuk supaya saya pergi juga ke kedai buku. Dia sukarela untuk jaga anak sekejap supaya saya boleh ke sana. Sebenarnya dia faham isyarat saya. Saya mahu masa sendiri. Sebentar saja. Jadi saya dipaksa pergi ke kedai buku. Saya dah suarakan keinginan ni sejak 2 bulan sebelum. Saya tengok jam, pukul 6.25 petang. Saya keluar kereta dan berjalan seorang diri. Saya mundar-mandir dengan tenang. Belek buku itu dan ini. Dan berkali-kali pusing tempat yang sama. Pukul 7.05 petang saya keluar tanpa beli apa-apa.
Saya puas. Walaupun tak berjaya beli buku, saya keluar dari kedai dengan emosi yang lebih tenang dan stabil. Walaupun masih terkesan penatnya tadi, tapi saya sudah boleh kawal.
Begitulah. Mak-mak hanya perlukan masa sekejap sahaja. Keluar dari dunia biasa yang dilalui untuk tenangkan diri. Rehatkan mental. Supaya boleh jadi ‘manusia’ semula. Supaya boleh berfikir secara waras. Ya. Bukan badan yang penat sebenarnya. Kalau badan penat, bila rehat hilanglah dia. Tapi bila mental penat, emosi mudah tercalar. Sabar dah tak mampu. Akal jadi tak waras. Jadi kita kena keluar sekejap dari dunia biasa. Mungkin ada orang kata “ala baru 3 orang”.

Jangan samakan situasi kita dengan orang lain. Jangan pukul rata. Kita tak tahu apa yang orang lain hadapi. Diam sahaja kalau tak tahu (ko diammmmmm).
Mak-mak sekalian, ambillah masa 30 minit (atau lebih?) sehari. Keluar sekejap dari dunia mak-mak anda. Buatlah apa pun. Asalkan anda boleh ambil kembali titik waras dan letakkannya di tempat sepatutnya. Saya pernah singgah drive thru beli ais krim sementara anak tidur dalam kereta. Saya suka layan cerita Korea di Viu untuk distract emosi tak stabil dan overthinking. Atau tengok HGTV sambil makan cikedis lepas tidurkan anak-anak. Saya suka tidur kalau saya dah exhausted to the max.
Buatlah apa pun untuk kembalikan kewarasan.
Sebab kita tak tahu apa yang akan jadi bila kita dah terlebih batas kewarasan. Mungkin depresi. Dan kesannya jauh lebih buruk. Sayangi diri anda sendiri sebelum anda sayang orang lain. Love yourself first in order to love others.
Sumber : Masturah Abu Bakar


“Pentingnya Self Love Untuk Isteri”- Bila Isteri Tak Stress, Suami Pun ‘Bebas’ Dari Bebelan

Waktu siang bekerja, balik kerja perlu melayan kerenah anak-anak dan melengkapkan keperluan suami pula. Setiap hari, perkara yang sama sahaja dilakukan oleh si isteri. Mana tidak stress!
Inilah situasi dimana si suami memainkan peranan yang penting untuk membahagikan hal rumah dan penjagaan anak bersama si isteri. Kata orang, bila si isteri gembira anak-anak dan suami pun akan turut gembira. Jadi, penting untuk si suami membiarkan isteri untuk mempunyai ‘me time’ pada waktu-waktu tertentu. Barulah si isteri kurang stress dan kurang membebel!

Masa jaga stress, masa tidur pun stress

Mulanya tak faham tengok isteri stress masa anak dah tidur. Ingatkan bila anak dah tidur dia lega dan happy, rupanya tidak. Masuk bilik buka pintu biasa la ada bunyi sikit. Tak semena mena kena sound, “buka pintu tu slow sikit nanti anak bangun”.

Masa tengah teman dia lipat baju tiba-tiba dia suruh, “abg g tengok anak kejap, macam bunyi suara aisy”. Padahal kita tak dengar pape pun. Selagi mata tak lelap selagi tu duk stress je mak mak ni ye. Lama juga saya perhati, sekarang baru faham kenapa boleh jadi stress.

Rupanya isteri kurang ‘Self Love’

Rupanya isteri saya ni kurang Self Love. Dia tak buat aktiviti yang dia suka, dia kurang masa Me-Time dan kurang buat Self Care. Patut la! Bila setiap hari dengan rutin yang sama, pergi kerja balik rumah jaga anak tidur, pergi kerja balik rumah jaga anak tidur. Selama bertahun-tahun buat benda yang sama, sampai satu saat dia lupa terus tentang diri sendiri, yang duk dalam kepala hanya anak kerja, anak kerja.
Setiap hari buat benda yang sama, otak pun boleh jadi sempit tau! Itu yang sampai boleh terbayang bayang dalam minda anak menangis padahal anak tengah lena di buai mimpi sampai meleleh air liur. Alhamdulillah, sekarang dah tak stress nampaknya..
Semenjak saya bagi isteri saya ikut Girl Fitness Club, hari demi hari saya nampak perubahan. Semakin hari semakin kurang stress, kalau setakat anak menangis ni dia boleh senyum lagi la. Sehari sejam, seminggu 1-2 kali. Tak lama pun, dia pergi buat apa yang dia suka, saya buat apa yang dia perlukan. Saya jaga anak kat rumah.

Dah tak ada lagi dia cakap abg jangan bising, abg tengok anak, abg buat itu ini. Sekarang semua dia buat sendiri. Anak terjaga tengah tengah malam pun dia boleh cool lagi. Hebat sungguh Self Love ni ye.
Betullah apa orang kata, “we get what we deserve”. Kita layak di sayangi dan di hargai hanya apabila kita sendiri boleh memberi orang sekeliling rasa di sayangi dan rasa di hargai. Self Love setiap orang berbeza. Ada yang suka shopping, ada yang suka tengok drama, ada juga yang suka tidur. Bagi peluang kat isteri cari kegembiraan dia, percayalah bila dia dah jumpa kalian akan jadi orang yang paling gembira dan bersyukur.
Wallahu A’lam,
Mohd Fhais- Isteri happy, anak happy, suami pun turut happy.
Sumber: Mohd Fhais


‘Kenapa Spray Banyak Tapi Tak Tahan ?’- Kenali Jenis Perfume Supaya Tak Tersalah Pilih

Setiap kali nak beli minyak wangi, mesti ada perkataan bahasa Perancis tertera di atas botol tanpa kita tahu perbezaannya. Terdapat 5 jenis perfume iaitu Parfum, Eau de Parfum, Eau de Toilette, Eau Fraiche dan Eau de Cologne. Bezanya adalah kandungan dalam minyak wangi tu sendiri. Jadi, sebelum beli, jom kenal pasti minyak wangi jenis mana yang paling sesuai untuk personaliti masing-masing.
PERBEZAAN JENIS MINYAK WANGI

1.PARFUM

Sekiranya harga sesuatu minyak wangi itu terlalu mahal, cuba perhatikan label pada kotak minyak wangi tersebut. Parfum memiliki peratusan konsentrasi pewangi yang paling tinggi iaitu kandungan konsentrasi minyak wangi adalah 15 hingga 40%. Bau parfum boleh bertahan lebih 12 jam dan tak pelik kenapa lebih berharga dari yang lain.

2.EAU DE PARFUM

EDP ini mempunyai konsentrasi pewangi yang rendah berbanding Parfum tetapi lebih tinggi daripada Eu de Toilette dan Eu de Cologne. Ketahanan baunya lebih kurang Parfum. Dulu, EDP hanya dibuat untuk minyak wangi perempuan tapi sekarang telah ada minyak wangi EDP untuk lelaki.
3.EAU DE TOILETTE

EDT ini biasanya dijual di kedai runcit atau pasaraya kerana harganya lebih murah berbanding Parfum dan EDP. Kebiasaannya, peminat minyak wangi lebih menyukai EDT berbanding Parfum dan EDP kerana ia tidak terlalu Ketahanan baunya adalah lebih rendah daripada Parfum dan EDP. Tapi, ia boleh bertahan lama jika disembur di atas pakaian.
4.EAU DE COLOGNE

EDC ini mempunyai konsentrasi yang kurang daripada EDT dan ketahanannya adalah lebih kejap berbanding yang lain. Harganya juga lebih murah berbanding yang lain. Seperti EDT, ketahanan baunya akan lebih lama jika di sembur pada kain atau pakaian.
5.EAU DE FRAICHE

Eu de Fraiche mempunyai konsentrasi yang paling rendah antara yang lain. Ia juga bermaksud ketahanannya juga bertahan kurang berbanding yang lain. Ia amat sesuai untuk mereka yang meminati minyak wangi yang berbau tidak terlalu kuat.
*Lepas ni nak beli perfume baru, boleh tahu mana yang tahan lama, mana yang tak. Kan?
Sumber: Acharr


7 Sebab Kenapa Suami Curang Dengan Isteri

Hubungan suami isteri adakalanya hambar dan muncul pelbagai masalah apabila usia perkahwinan mencecah 10 tahun. Kadang-kadang tak sampai 5 tahun usia perkahwinan pun suami sudah mula buat hal. Kenapa boleh jadi sebegitu rupa?
Kenapa suami curang?
Berikut merupakan 5 sebab dan selalu dijadikan “alasan” suami, kenapa dia berlaku curang:

Isteri tidak dapat atau tidak mampu memberikan zuriat
1. Zuriat
Isteri tidak dapat atau tidak mampu memberikan zuriat. Zuriat merupakan antara perkara penting dalam sesuatu rumahtangga. Ya ini memang benar tapi kita tidak boleh menyalahkan isteri kerana ini semua ketentuan dan kehendak-Nya.

Siapalah kita untuk mencabar kekuasaan-Nya, betul tak? Ini semua dugaan yang Allah berikan untuk menguji kita tentang ikatan perkahwinan. Tetapi alasan ini seringkali digunakan oleh si suami untuk mencari yang lain.

Suami tabiatnya memang suka berfoya-foya
2. Tabiat
Memang tertekan kalau suami tabiatnya memang suka berfoya-foya. Manusia boleh berubah tetapi itu semua atas kehendak sendiri. Kalau suami memang nak berubah, sebelum kahwin pun dia dah fikir nak berubahkan?
Suami “test market”
3. Pergaulan
Ini memang banyak terjadi, kadang-kadang sisuami tiada niat pun nak curang tetapi disebabkan bergaul dengan kawan-kawan yang suka mencabar maka terjadilah perkara yang tidak diingini. Bila kawan-kawan mula mencabar ego sisuami, mulalah dia nak “test market” juga.
Kurang aktiviti seks
4. Nafsu Seks
Menjaga hubungan seks memang amat penting kerana faktor ini sangat penting buat si suami. Tapi kita hanya manusia biasa, kadang-kadang isteri sibuk menguruskan rumahtangga sehingga terlupa untuk menjaga penampilan diri dan lain-lain.
Perkara ini juga sering dijadikan alasan bagi si suami untuk mencari yang lain.
Suami tidak tahan digoda
5. Tidak Tahan Digoda
Tidak dinafikan wanita diluar sana pun apa kurangnya suka menggoda. Walaupun tahu lelaki tersebut telah berkahwin tetapi bagi mereka sangat seronok dan sukakan cabaran untuk memikat lelaki yang sudah bergelar suami.Kebanyakkan lelaki memang tidak tahan godaan.Niat dihati nak setia tetapi baru kena cuit sikit dah jatuh terguling dalam dakapan wanita lain.
Inilah adalah antara lima alasan si suami untuk berlaku curang, kadang-kadang wanita di luar sana tidak cantik mana pun tetapi kenapa suami beralih arah?
Akhir kata
Sebenarnya yang paling penting adalah dengan menjaga kepercayaan pasangan kita. Cuba tonton video Ustaz Azhar Idrus di YouTube tentang doa pengikat kasih sayang.

Foto Kredit: yourtango.com
Kebanyakan antara kita berkahwin atas dasar cinta, jadi pupuk dan semailah cinta tersebut sehingga ke akhir hayat. Insyallah Allah S.W.T akan berkati perkahwinan tersebut.


11 Sebab Kenapa Suami Curang Ketika Isteri Berpantang

Biasanya, kalau selepas bersalin, isteri akan ‘demand‘ untuk balik kampung duduk dengan emak dia. Katanya, ada orang boleh tolong tengok-tengokkan, ada orang jaga. Kalau mahu harap suami, memanglah tidak boleh harap sangat.
Dan lagi, emak boleh tolong masakkan. Tak perlu susah-susah. Lagipun, emak sendiri, bukannya emak mertua. Boleh manja-manja kan?

Kenapa suami curang ketika isteri berpantang?
Namun, tahukah bahawa perkara sebegini adalah antara bibit-bibit yang boleh membuatkan suami curang ketika isteri berpantang. Apakah antara 11 sebab itu?

1. Mendapat kebebasan
Foto Kredit: tigweb.org

Bila isteri berada jauh di kampung, maka di sinilah bermulanya langkah suami yang rasa dirinya bebas. Ini adalah peluang yang pertama, kerana bila berjauhan, macam-macam boleh jadi. Siap ada yang bawa balik rumah! Nauzubillah.
Sudah tentu bila ada anak kecil, anak itu juga akan di ‘eksport‘ juga ke kampung. Lain kali, biar pantang di rumah sendiri.Biar dia tolong isteri, sengkang mata sama-sama.
2. Hasutan kawan-kawan
Mulalah ada yang mengajak, “Eh, relakslah bro. Bini kau bukan ada kat rumah. Kat kampung kan? Masa ni la kita enjoyyyy. Jom pi massage?”
3. Tiada pantuan dari pihak berwajib
Apa tidaknya, isteri jauh di kampung. Maka terlepaslah dia dari kena audit telefon bimbit. Malahan pukul berapa suami balik juga tiada siapa peduli.
4. Suami ‘bajet‘ single
Apa tidaknya, bila jalan berseorangan, tampak seperti lelaki bujang trang-tang-tang pula. Bila berpakaian kemas sejurus balik pejabat, tentu ada mata-mata yang menyinggah.
5. Tidak hargai pengorbanan isteri
Kalaulah suami tahu betapa sakitnya isteri melahirkan anak, tentu dia tidak sanggup curang. Lain kali, cuba bawa suami masuk dalam labour room. Biar dia tengok dengan mata kepala dia sendiri.
Sekarang ini, sudah banyak hospital yang membenarkan suami masuk dalam labour room untuk temankan isteri. Mesra suami katanya.
6. Ada 4 kuota
Ada juga suami yang berkata, “Eh, kenal-kenal dengan perempuan lain je, bukannya ada apa-apa. Itu pun curang ke? Kau pahal, aku kan ada 4 kuota!”
Nak buat macam mana suami yang macam ni?
7. Pantang lama sangat, sampai 100 hari
Yang 44 hari pun tak boleh tahan, inikan lagi yang 100 hari. Wahai suami, 100 hari tu bukannya untuk isteri. Itu untuk kamu juga.
Bagi isteri peluang untuk ‘recover‘ sepenuhnya. Bukannya isteri tak mahu ‘bagi‘, cuma bawa bersabar boleh tak?
8. Kahwin kerana nafsu
Bila kahwini isteri semata-mata nak ‘main‘, maka beginilah jadinya.
9. Rasa sunyi
Antara alasan lain ialah sunyi katanya. Biasa bila balik rumah, ada orang yang dia boleh sembang. Bila sendirian begini, mulalah rasa sunyi
10. Rasa bosan
Bukan sahaja sunyi, suami pula kata rasa bosan. Sampai rumah, tidak tahu nak  buat apa. Itu yang suami ligat capai handphone main WeChat, Whatsapp dan lain-lain. Kena pulak terjumpa dengan perempuan lain yang bosan juga.
11. Rasa diri terabai
Apa tidaknya, masa isteri ada, semuanya disediakan. Makan pakai semua lengkap. Bila isteri berpantang, mulalah rasa isteri hanya pentingkan baby sahaja. Bila rasa terabai begini, mulalah suami cari seseorang yang boleh ‘caring‘ pada dia.
Akhir kata
Foto Kredit: graciouslady.org
Sebenarnya, penat bila bercerita tentang kisah suami curang ketika isteri berpantang ini. Sudahlah penat mengandung, bila berpantang, begini pula suami layan isteri.
Semakin hari, semakin banyak kes ini terjadi. Kalau bukan kawan terdekat, dari kawan punya kawan kepada kawan terdekat.
Rasa-rasanya, apa penyelesaian terbaik untuk kes suami curang ketika isteri berpantang ini? Apa solusinya?


Kenapa Suami Isteri Kena Cakap Dalam Gelap? Ini Kelebihan ‘Pillow Talk’ Sebelum Tidur

Seperti biasa, perhubungan antara suami isteri pasti ada pasang dan surutnya. Namun, segala dugaan yang menimpa pasti dapat diselesaikan sekiranya mempunyai persefahaman dan bertolak ansur dengan baik. Salah satu cara yang pasangan suami isteri boleh gunakan adalah dengan menggunakan teknik pillow talk. Katanya dengan menggunakan teknik ini, persefahaman antara pasangan akan bertambah baik dan memupuk rasa sayang lebih mendalam.
Pillow Talk, Pernah dengar?

Saya pertama kali alami sendiri semasa masih kecil lagi. Saya masih ingat arwah Ayah saya dan Umi saya ber Pillow Talk hampir setiap malam sebelum tidur. Mereka akan berbincang serta berbicara mengenai anak-anak, tempat kerja dan perkara antara mereka berdua. Walaupun sewaktu itu saya kecil lagi, tapi saya masih ingat tentang keadaannya.
Ada kalanya mengenai kerisauan pasal saya dan abang-abang saya. Perangai kami, apa yang kami telah buat, impian-impian dan angan-angan mereka terhadap kami dan lain-lain lagi.

Masa itu saya tak faham. Kenapa Dad dan Umi ni bercakap dalam gelap? Hari ini, semasa saya terdetik untuk menulis mengenai hal ini barulah saya teringat dan faham apa yang mereka pernah lakukan dahulu. Pillow Talk ini adalah perbincangan kecil, bebas, ringkas, santai, adakalanya menjadi berat, adakalanya menjadi panjang, tetapi selalunya ringkas santai dan padat.

Di mana? Seperti namanya, pillow yang ertinya bantal, sudah semestinya di katil. Bila? Selalunya sebelum tidur. Apabila aktiviti atau apa yang telah berlaku seharian terhenti dan kita hampir untuk memulakan hari baru selepas selesainya tidur nanti.
Apa yang dibincangkan?

Boleh berbicara tentang apa sahaja. Contohnya :-
1.Mengenai anak-anak. Masalah dan penyelesaian.
2. Mengenai kerja. Luahan, kebimbangan, kegembiraan atau sekadar bercerita.
3. Perhubungan. Masalah, motivasi, penghargaan, cinta. Perkara yang mengingatkan mengenai pasangan.
4. Borak kosong. Angan-angan, lawak, cita-cita.
5. Permintaan atau peringatan mengenai sesuatu perkara yang perlu dilakukan.
6. Sesuai juga digunakan untuk memujuk atau menyatakan harapan.
KEBAIKAN PILLOW TALK

Kadang-kala, Pillow Talk juga bagus untuk bertanya apa-apa kerana keadaan masa itu yang selesa dan tenang. Contohnya :-
1. Soalan tentang pakaian yang pasangan suka lihat kita pakai. Tudung ke, baju ke, pakaian di luar atau di rumah ke?
2. Soalan mengenai kekurangan diri yang boleh diperbaiki.
3. Soalan mengenai benda yang disukai atau tidak disukai.
4. Soalan tentang masa depan keluarga atau kerjaya.
Kenapa Pillow Talk ini penting?

1. Mengakhiri hari dengan tenang dan baik
2. Menjadikan perhubungan lebih terbuka.
3. Memperbaiki komunikasi sesama pasangan. Keadaan yang gelap membantu untuk lebih terbuka.
4. Menambah kemesraan sesama suami isteri.
5. Mengurangkan tekanan.
6. Menambah kepercayaan dengan pasangan.
7. Mendalami hati pasangan. Kadang-kala pasangan malu untuk cakap atau berterus terang semasa keadaan terang benderang.
Bagaimana untuk mula buat Pillow Talk jika tak pernah buat sebelum ini? Mudah sahaja. Setkan dalam minda yang Pillow Talk ini santai sahaja. Jangan ada tekanan.

1.Baring bersama di katil atau tilam.
2. Sangat sesuai jika dalam posisi “cuddle”. Lebih mesra.
3. Selalunya dilakukan sebelum tidur. Jangan tunggu sampai terlalu mengantuk. Nanti cakap sorang-sorang pulak.
4. Bercakap sambil membelai atau memeluk pasangan amat digalakkan.
5. Pejamkan mata dan berbicara dari hati.
6. Buat semasa anak dah tidur. Kalau tidak diorang akan dengar. Macam saya dulu. Hahaha..
*Semoga tajuk kali ini memberi manfaat untuk meningkatkan keharmonian rumah tangga.
Sumber : Akhtar Syamir


Kenapa Susu Badan Cair? Ini Perbezaan Antara ‘Foremilk’ & ‘Hindmilk’

Bila bercakap soal ‘breastfeeding’, mungkin ramai dalam kalangan ibu yang bertanyakan mengenai ‘foremilk’ dan ‘hindmilk’. Ada yang masih keliru kenapa susu badan agak cair pada permulaan penyusuan dan lama kelamaan susu badan akan menjadi lebih pekat. Haa, jom kita baca penjelasan dari perkongsian ini mengenai perbezaan susu foremilk dan hindmilk. Jangan risau, tak ada masalah kesihatan pun ya!
MILKBOOSTER? MEANS BOLEH PEKATKAN SUSU LA KAN?
www.virtua.org

Ramai betul mommy yang risau susu cair kan? Takut anak tak cukup susu, tak kenyang, etc. Sebenarnya nothing to worry, memang susu ibu terdiri dari “Foremilk” (susu awal) dan “Hindmilk” (susu akhir) yang mana kedua-duanya adalah penting dan diperlukan oleh anak kita.
1. Foremilk
http://www.mamatheexplorer.com/

Susu awal yang dihasilkan dan diterima bayi atau dalam kata lain susu yang mula mula keluar. Ia selalunya kelihatan kebiruan dan memang cair. Mengandungi lebih banyak air, kurang lemak dan karbohidrat yang dapat menghilangkan dahaga bagi bayi. Bayi pun reti dahaga.

2. Hindmilk
www.verywell.com
Selepas tu baru baby akan dapat susu akhir dimana ianya kelihatan agak pekat dan lebih berkrim. “Hindmilk” mengandungi kalori yang tinggi, kaya dengan lemak, dan ia amat penting untuk tumbesaran bayi. “Hindmilk” boleh diibaratkan seperti makanan yang lengkap dan sempurna untuk bayi dan membantu bayi menambah berat badan. Bagi mommy yang (sore nipple) Kebaikan untuk ibu pula, jika ibu mengalami puting luka (sore nipple), susu ini lebih melembapkan serta dapat melegakan kesakitan pada puting susu ibu.
DUA-DUA JENIS SUSU INI PENTING
http://www.babyandnames.com/
Kedua jenis susu ni penting, “Foremilk” yang menghilangkan dahaga dan “Hindmilk” yang mengenyangkan. Sebab tu nak menyusu pun kena ada ilmu, kena pi kelas, bukan menyusu semata-mata. Ilmu penting, pi skali pun boleh guna sampai anak ke-15. Serious, tak rugi.
http://curacaochronicle.com/
Dan kepekatan pun bergantung pada cuaca, kalau sejuk, susu ibu akan lebih pekat untuk membolehkan bayi mendapat tenaga, khasiat yang banyak serta lebih kenyang di waktu sejuk. Bila musim panas atau kering, susu ibu akan menjadi lebih cair dan mengandungi lebih banyak air untuk menghilangkan dahaga dan mencegah dehidratan semasa cuaca panas. SubhanaAllah, hebat sungguh kan?
Sumber: Adila Norliz Zaini


Henti Kecam Wanita Tak Boleh Hamil, Ini Apa Anda Perlu Tentang Sindrom ‘Wanita Tanpa Rahim’

“Wanita mandul adalah golongan dilaknat Allah!”
Kecil hati ramai wanita apabila dikatakan sedemikian. Ternyata, apa sahaja kata-kata kesat yang ditujukan kepada wanita yang tidak boleh hamil perlu dihentikan. Ramai dalam kalangan kita yang mudah untuk hamil kadang-kadang terlupa tentang kesusahan wanita lain yang sukar atau tidak dapat hamil. Jadi, berhati-hati dengan kata-kata anda!

Mungkin ramai dalam kalangan kita yang masih cetek ilmu mengenai ‘wanita tanpa rahim’. Jadi, ini penerangan dari pakar supaya anda lebih alert dengan apa itu sindrom ‘Wanita Tanpa Rahim’.
Wanita Tanpa Rahim

Sindrom Mayer-Rokitansky-Küster-Hauser (MRKH) ; Kemain panjang kan nama? Sindrom ini dinamakan atas 4 orang doktor yang pertama kali menjumpai keadaan ini.

Sindrom Mayer-Rokitansky-Küster-Hauser (MRKH) berlaku pada wanita dan menganggu sistem peranakkan wanita. Ianya adalah kongenital – bermakna ianya sudah berlaku sebelum lahir lagi. Keadaan ini menyebabkan faraj dan rahim tidak berkembang atau pun tiada, walaupun luarannya nampak seperti perempuan biasa. Wanita yang dilanda masalah ini selalunya akan berjumpa doktor dengan masalah tidak datang period yang pertama, walaupun sudah berusia 16 tahun.
Perempuan dengan sindrom MRKH ini mempunyai genetik seperti wanita biasa iaitu kromosom (46, XX) dan sepasang ovari yang berfungsi secara normal.
TIDAK BOLEH HAMIL, TAPI…

Mereka akan menunjukkan perkembangan payu dara dan bulu pubis yang normal. Lazimnya, perempuan yang ada sindrom ini, tidak boleh hamil, tetapi boleh untuk mendapatkan anak melalui kaedah assisted reproduction ( biasanya dibuat di luar negara – kat malaysia so far belum ada kaedah pemindahan rahim )
Apabila sistem peranakan saja terganggu dipanggil sebagai Sindrom MRKH jenis 1. Kadang-kala perempuan yang mempunyai sindrom MRKH akan ada ketidaknormalan pada sistem badan yang lain – dipanggil sebagai sindrom MRKH jenis 2. Dalam keadaan ini, buah pinggang mungkin terbentuk secara tak normal, atau tempatnya tak normal atau salah satu buah pinggang tak terbentuk. Wanita ini juga mungkin mengalami masalah pada rangka, tulang belakang dan ada yang mempunyai masalah pendengaran dan juga masalah jantung.
BOLEH DIKESAN APABILA SUDAH USIA AKIL BALIGH

Sindrom ini tak dapat dikenalpasti puncanya. Malah, doktor juga tidak berjaya mengesan sindrom ini, sehingga kanak-kanak perempuan terbabit mencecah usia akil baligh.
Sebelum anda dengan mudah melemparkan tohmahan tak masuk dek akal pada wanita yang tak bernasib baik ini, lebih baik kita bermuhasabah diri. Hakikatnya, terdapat pelbagai masalah kesihatan yang boleh menerangkan kenapa wanita tak boleh hamil. Bukan sahaja masalah wanita, lelaki pun boleh ada masalah untuk menyebabkan sesorang wanita tu hamil.
Berhenti mengecam mana-mana wanita yang tak boleh hamil. Anda tak rasa penderitaan mereka. Usah sewenang-wenangnya melampiaskan kata-kata nista tanpa mengambil kira perasaan orang lain. Lebih baik diam dari berkata-kata sesuatu yang menyakitkan.
Ikhlas,
Doktor yang takde rahim
Sumber : Dr. Izzat